DAKWAAN HAMIL - INI JAWAB ELLY MAZLEIN

"Doakan yang baik-baik, sekiranya ada berita yang baik dan 'confirm' saya berbadan dua, saya akan bagitahu apa sahaja perkembangan mengenai diri ini. Sesuatu yang baik dan bahagia ini... semua tahu saya tidak berahsia mengenai kisah peribadi saya. Cuma saya mohon untuk diberikan masa.

"Suami pun sentiasa menunggu (cahaya mata). Bila sudah sampai, memang akan beritahu dan saya cuba untuk berlaku adil dengan berkongsikan ia di media sosial. Tapi buat masa sekarang ini belum lagi.

"Harapan saya memang sangat besar," demikianlah kata penyanyi, pelakon dan pengacara Elly Mazlein yang menjawab segala persoalan orang ramai mengenai dia kini sudah berbadan dua selepas foto serta video menunjukkan seolah 'baby bump'.

Elly Mazlein atau mesra disapa Kak Lina Pom Pom itu nampaknya masih berteka-teki mengenai telahan orang ramai. Pengacara program Muzikal Lawak Superstar musim kedua (MLS2) itu mengakui suaminya, Mohamad Azlan Che Noh juga menanti-nantikan sekiranya dikurniakan rezeki zuriat pertama mereka.

Klik untuk gambar besar

Menurut Elly atau nama sebenarnya, Sharifah Aida Mazlina Syed Hanafi, 41, dia juga tidak berniat untuk berahsia sebaliknya berjanji akan mengumumkan di platform media sosial sekiranya benar dia sedang hamil. Dia pada masa sama turut meminta ramai agar mendoakan yang baik-baik.

Ditanya mengenai reaksi puteri tunggalnya, Putri Sara Sephia yang kini mencecah usia 5 tahun, penyanyi 'Dusta Cinta' itu tidak menafikan pertamat hatinya itu juga sudah menanti adik buat sekian lama.

"Sefhia sejak dulu lagi sudah bertanya mengenai adik. Kita cubalah tengok macam mana Allah SWT aturkan, buka lembaran baharu. Saya mohon... Saya tahu ramai yang sayangkan saya dan sentiasa mendoakan yang baik-baik. Nak tengok anak bersama suami dan Sefhia punyai adik. Saya pun mahu, siapa yang tak nak kan? Doa-doakan," pintanya lagi.

Sebelum ini, tular spekulasi Elly kini sedang hamil selepas sebuah video TikTok Suria FM menampakkan seolah-olah kelihatan 'baby bump' penyanyi tersebut. Malah sebelum ini menerusi Muzikal Lawak Superstar 2, Elly dikatakan kerap memegang perutnya saat mengendalikan program tersebut.

Untuk makluman, Elly berkahwin dengan Muhammad Azlan Che Nuh, 31, pada 18 Januari tahun lalu di Pusat Dagangan Dunia Putra (PWTC), Kuala Lumpur.

Elly sebelum ini pernah berkahwin dengan pengarah drama Azmi Hatta pada 9 November 2014 sebelum bercerai pada 15 Oktober 2015. Hasil perkahwinan itu, bintang tersebut dikurniakan seorang anak perempuan, Putri Sara Sefhia yang kini berusia lima tahun.

www.myartis.com / Sumber & foto: Media Hiburan & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SILA PADAM ATAU AKAN AMBIL TINDAKAN" - SYAMSUL YUSOF

Filem 'Munafik 2' yang belum sempat ditayangkan di pawagam Indonesia bermula 26 September itu kini sudah menjadi mangsa cetak rompak yang dirakam secara haram dari panggung wayang.

Filem tersebut dimuatnaik oleh individu tidak bertanggungjawab dan mula dikongsi di laman sosial secara berleluasa.

Akaun tersebut dipercayai milik warga Indonesia namun rakaman menggunakan telefon bimbit itu dilakukan di pawagam Malaysia.

Menurut pengarahnya, Syamsul Yusof yang kini berada di London, dia sudah mengetahui mengenai perkara tersebut dan tindakan akan diambil terhadap individu yang merakam dan menyebarkan filem tersebut secara haram.

"Saya sudah maklum tentang rakaman dan perkongsian di laman sosial itu. Ada yang masih tak faham apa yang mereka buat ini salah di sisi undang-undang Malaysia.

Klik untuk gambar besar

"Pihak Skop Production akan mengambil tindakan terhadap mereka yang melakukan perkara tidak bertanggungjawab itu. Sila padam video tersebut dan jika masih berdegil syarikat akan mengambil tindakan," kata suami kepada pelakon Puteri Sarah Liyana.

Menerusi carian di akaun tersebut mendapati filem itu masih lagi boleh ditonton dan telah dikongsi lebih 10,000 kali.

Pada Ahad, 'Munafik 2' memecahkan rekod sebagai filem Melayu paling tinggi kutipan iaitu sebanyak RM40 juta dalam tempoh 17 hari ditayangkan.

Filem ke-10 arahan Syamsul itu turut dibintangi beberapa barisan pelakon popular seperti Maya Karin, Nasir Bilal Khan, Mawi, Datuk Fizz Fairuz, Datuk Rahim Razali dan Fauzi Nawawi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CIUM FATTAH & JANNA - FARA MENDOZA TAMPIL MOHON MAAF

"Assalamualaikum ... Di sini Saya ingin MEMOHON MAAF 🙏😭 kepada semua pihak di sebabkan post IG story itu, saya tak ada niat pun nak melukakan hati sesiapa, menjatuhkan sesiapa or menyentuh hati sesiapa.

"Dengan rasa rendah diri saya mohon maaf atas kesilapan saya dan saya mengakui ianya dari kesilapan khilaf saya yang tak sengaja.

"Harap selepas ni tak ada yang cuba membesarkan lagi hal ini," ujar pelakon Fara Mendoza yang tampil memohon maaf atas perbuatannya merakamkan adegan cium antara Fattah Amin dan Janna Nick.

Menurut Fara, dia tidak berniat untuk menimbulkan kontroversi berkenaan dan melukakan hati hati mana-mana pihak.

Klik untuk gambar besar

"Saya hanya manusia biasa yang tak lari dari membuat kesilapan, semua yang buruk datang dari diri saya sendiri dan yang baik itu daripada Allah SWT. Amin #BuangYgkeruhAmikygJernih #DoaYgBaikBaik #FikirYgBaikBaik," tulisnya.

Terdahulu, salah satu adegan di dalam drama adaptasi Korea, 'Coffee Prince' itu menunjukkan Fattah dan Janna seolah sedang bercium dan melaga-laga pipi diantara satu sama lain.

Aksi yang dimuatnaik itu, sekaligus mencetuskan perbalahan diantara peminat yang mempertikaikan tahap pendidikan agama kedua pelakon terbabit yang beragama Islam.

Bagaimanapun, selaku pengarah drama, Micheal Ang menafikan kontroversi itu dan menyifatkan dirinya sedar sebagai rakyat Malaysia, beliau masih peka dengan isu sensitif seperti itu.

Menurutnya beliau hanya meminta Fattah meletakkan pipinya di sebelah Janna dan tiada sentuhan kulit berlaku.

'Coffee Prince' versi Malaysia dijangka ditayangkan di Astro Ria pada November depan turut menampilkan barisan pelakon seperti Diana Danielle, Fahrin Ahmad, Sharifah Sakinah dan Sharifah Shahira.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AZZAM SHAM BERDEPAN UJIAN - DATUK MENINGGAL DUNIA, IBU BAPA POSITIF COVID-19

"Saya dapat berita datuk saya meninggal dunia pada pukul 2.45 pagi Isnin disebabkan komplikasi paru-paru dan uzur. Pagi tu juga masa nak urus jenazah, keadaan ayah tak berapa sihat.

"Saya tak sedap hati terus buat swab test dan malangnya keputusan mak dan ayah positif Covid-19. Mereka kini sedang kuarantin di rumah abang angkat saya. Keadaan mak saya baik tapi ayah saya ada asma.

"Itu yang membimbangkan terutama bila dia batuk-batuk," itulah kata penyanyi Azzam Sham apabila dia berdepan ujian berat dimana datuknya meninggal dunia akibat komplikasi jantung pada pagi Selasa dan pada hari yang sama, turut mendapat berita ibu bapanya pula disahkan positif Covid-19.

Klik untuk gambar besar

Bagaimanapun, menurut Azzam atau nama sebenarnya Muhammad Azzamuddin Loo Hisham, 24, kebimbangannya sedikit berkurangan kerana ibu bapanya telah lengkap menerima suntikan vaksin Covid-19.

Sementara itu, kata Azzam sebagai anak sulung dia bertanggungjawab untuk menjaga lima adiknya sehingga keadaan ayah dan ibunya kembali pulih.

"Ini adalah ujian yang besar untuk saya. Saya anak sulung jadi saya kena kuat untuk adik-adik. Buat masa sekarang saya jaga adik-adik, Alhamdulillah mereka semua negatif," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL ANAK LELAKI - ADIRA BAKAL BERSALIN BULAN SEPTEMBER

"InsyaALLAH, Adira akan bersalin pada bulan September nanti. Kali ini anak lelaki. Kali ini juga saya tak mahu letak nama panjang-panjang sebab takut lupa," ujar Datuk Red yang mengesahkan bahawa isteri keduanya, Adira Suhaimi kini sedang hamil anak lelaki.

Menurut laporan Sinar Harian, ini merupakan anak kedua Adira dan kelapan bagi Datuk Red atau nama sebenarnya Datuk Seri Adnan Abu.

"Saya memang sukakan anak-anak.  Kalau boleh nak 20 orang anak. Bagi saya inilah rezeki sebenarnya. Tak boleh dibandingkan dengan duit.

"Anak tambah tak apa tapi isteri cukup dua. Dua ini sudah mencukupi hidup saya," kata yang berkahwin dengan Adira sebagai isteri kedua di Songkhla, Thailand pada 3 Disember 2015.

Adira dan ahli perniagaan ini menimang cahaya mata pertama mereka pada 10 Mac 2017, diberi nama Anggerik .

Klik untuk gambar besar

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA AKAN JAWAB NOVEMBER NANTI" - REEN RAHIM DILAMAR, BAKAL BERKAHWIN?

Baru-baru ini, menerusi perkongsian di laman Instagram, Reen Rahim telah memuat naik gambar dirinya menerima sebentuk cincin daripada seseorang yang tidak dikenali. Hantaran tersebut membuatkan ramai peminat berteka-teki dengan status pelakon itu.

Melihat pada ruangan komen, rata-rata peminat dan rakan artis turut menitipkan ucapan tahniah dan mendoakan agar urusan Reen dipermudahkan. Namun, ada juga netizen yang mendakwa tindakan Reen tersebut sebagai satu gimik untuk projek seni dan perniagaan yang diusahakannya.

Ketika ditanya berhubung perkara tersebut, Reen atau nama sebenar Noreean Ashikin Abdul Rahim, 32, meminta agar peminatnya bersabar sehingga minggu depan berhubung spekulasi bahawa dia telah dilamar seseorang yang berjaya menambat hatinya.

Klik untuk gambar besar

Pelakon 'Pujaan Hati Kanda' itu berkata ada peminat yang masih menghantar pesanan kepadanya untuk bertanya sama ada benar atau tidak dia telah dilamar seseorang.

"Saya akan jawab semua persoalan November nanti (minggu depan). Buat masa sekarang saya harap semua peminat dapat bersabar. Buat masa sekarang, biarlah saya mengunci mulut dahulu daripada memberi sebarang komen lanjut," katanya.

Juara pertandingan realiti Pilih Kasih musim ketiga itu sebelum ini pernah menjalin hubungan cinta jarak jauh dengan seorang jejaka yang dikenali sebagai Mr. AR sekitar tiga tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AYDA JEBAT LUAH RASA RISAU ANAK ALAMI MASALAH KULIT

"Bangun pagi nampak baby macam ni. Sesiapa tau kenapa? Allergic or anything? Pernah kena to you baby tak? Sedih kita tengok dia. Satu badan macam ni," kata penyanyi dan pelakon Ayda Jebat dalam hantarannya di Instagram Story dimana dia meluahkan rasa risau apabila anak perempuannya iaitu Ana Nayla, 10 bulan, mengalami masalah pada kulit.

Isteri kepada pengacara Nabil Mahir itu turut menyertakan beberapa keping gambar yang memperlihatkan keadaan tubuh badan dipenuhi bintik merah.

Tidak tahan melihat keadaan anaknya, Ayda dan suaminya kemudian membawa puteri mereka ke hospital bagi merujuk kepada doktor pakar kanak-kanak.

"Get well soon baby Koa," tulisnya.

Untuk makluman, tanggal 1 Januari lalu, genap setahun usia perkahwinan Ayda dan Nabil. Cahaya mata sulung mereka dilahirkan pada 21 September tahun lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KENA KOMEN - NANA TERKILAN, AKUI BUKAN PERTAMA KALI

Berhubung egelintir pihak yang memberikan komen kurang baik terhadap anaknya, pengacara popular, Nana Mahazan memberitahu yang dia terkilan dan mengakui ini bukan kali pertama perkara ini terjadi.

Bercakap kepada Media Hiburan baru baru ini, bekas Akademi Fantasia musim pertama (AF1) itu berkata anaknya dalam proses untuk mengenali diri sendiri serta fesyen dan pastinya akan mengambil masa untuk mendapatkan gaya yang serasi.

"Tak kisah nak kata dia selekeh, sebab rasanya kita pada usianya pun macam tu juga. Saya faham, masing-masing akan ada pendapatnya sendiri. Mungkin anak-anak mereka kalau nak keluar kena pakai itu ini. Ia terpulang”

"Macam anak saya, dia ada caranya sendiri. Macam dulu dia pun gemar kenakan baju yang bercorak pelangi dan sebagainya. Tapi sekarang, dia lebih gemar kenakan baju longgar, sewater dan sebagainya.

Klik untuk gambar besar

"Anak yang sedang membesar ni dia ambil masa untuk kenali diri dia, fesyen dan sebagainya," kata pengacara program 'Mentor' musim ke-7.

Nana juga mengakui sedih dengan komen yang ditinggalkan sesetengah pihak yang dilihat sebagai tidak sensitif dengan perkembangan normal kanak kanak.

"Ini bukan kali pertama pun. Malah dia pernah digelar macam tupai. Saya marah juga tetapi suami kata jangan buang masa untuk fikir perkara sedemikian. Katanya kalau tidak suka, block atau jangan komen apa-apa," tambahnya lagi.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWIE WINGS: "APA FAEDAHNYA RM4.2 JUTA HABIS UNTUK BAWA KPOP...?

Diminta mengulas kritikannya terhadap Menteri Belia dan Sukan, Syed Saddiq Syed Abdul Rahman, penyanyi Awie Wings, 51, berkata, pada era mereka, isu besar yang dibangkitkan ialah rambut panjang tetapi kini pihak berwajib seakan tutup mata terhadap peraturan itu.

Kritikan keras dilaman sosialnya, Awie turut viral dengan mendapat perkongsian netizen serta menerima sokongan daripada pelbagai pihak.

"Saya bercakap perkara ini demi rakyat, bangsa dan budaya kita. Apa faedahnya RM4.2 juta dihabiskan untuk bawa Kpop masuk ke sini?. Sekarang tak kira rambut hijau, kuning, merah semua ada.

"Budaya apa sebenarnya yang nak dibawa masuk? Kita yang duduk di depan menonton persembahan mereka tak faham sepatah haram nyanyian mereka. Apa pengajaran yang kita dapat daripada Kpop?" katanya dalam nada tegas.

Awie turut mempertikaikan relevan persembahan itu dengan kempen Tahun Melawat Malaysia, sedangkan yang menyanyi ialah artis Korea.

"Orang luar yang datang tentu pelik apabila tengok artis Korea yang menyanyi. Agaknya artis Malaysia bodoh sangat sehingga tak tahu apa-apa sedangkan kita ada pelbagai genre dalam Malaysia.

"Kalau tak suka dengar rock, boleh ambil artis pop, balada, nasyid dan apa sahaja genre lain. Ini tidak, kera dihutan disusukan, anak di rumah mati kelaparan," ujarnya.

Dia turut mempertikai kenyataan kerajaan berkenaan ekonomi negara yang dikatakan teruk tetapi sanggup berbelanja besar untuk perkara tidak berfaedah.

"Cuba bagi duit itu kepada anak bangsa kita. Artis Malaysia yang semakin berusia nak dibiarkan mati begitu saja. Berilah peluang kepada artis lama contohnya kumpulan Wings atau Search yang masih relevan dalam industri seni tanahair," tuturnya.

Klik untuk gambar besar

Menurut Awie, Wings pernah mengadakan persembahan sempena Hari Belia dengan kerajaan terdahulu dan terpaksa bersaing dengan kumpulan Kpop.

"Apabila Wings masuk, kami berjaya kumpul dua juta penonton. Di atas pentas itu juga saya kritik kerajaan kerana buang duit merata-rata.

"Kita masih relevan tapi mereka mahu matikan. Bangga sangat dengan Kpop dan tiada langsung tunjukkan semangat nasionalisme, budaya atau berbangga dengan bangsa sendiri.

"Bangsa lain ditatang dan dilambung. Cubalah buat sesuatu yang boleh bantu industri. Tolong tingkatkan industri kita," jelasnya.

Awie berkata, Malaysia mempunyai penyanyi dan pemuzik bertaraf dunia namun malangnya tiada platform ke arah itu kerana tiada bantuan daripada kerajaan.

Sementara itu, Persatuan Seniman Malaysia (Seniman) meminta Syed Saddiq dan Perbadanan Stadium Malaysia mempertimbangkan semula cadangan membawa masuk kumpulan BTS ke Malaysia. Presidennya, Zed Zaidi berkata, idea itu tidak membawa apa-apa kebaikan kepada industri hiburan negara ini.

"Seniman berharap kerajaan Pakatan Harapan (PH) menumpukan perhatian kepada artis, penyanyi, pelakon, pelawak, pemuzik serta warga Industri Kreatif keseluruhannya agar berjaya menjana pendapatan yang mampu membantu meningkatkan KDNK negara dan secara tak langsung para pemain industri ini mendapat pekerjaan dalam negara sendiri.

"Kami juga berharap agar Kerajaan Pakatan Harapan dapat menumpukan perhatian terhadap masalah membabitkan harta intelek barisan pelakon dan perumahan yang sekian lama tidak dapat diselesaikan.

"Apa yang penting sekarang adalah mewujudkan akta industri kreatif agar para penggiat industri ini lebih terjamin di masa hadapan," katanya.

www.myartis.com / Sumber & foto: Harian Metro & Instagram Awie Wings

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT HARI LAHIR ISTERI DIKEJAUHAN - EBIT LEW LEPAS RINDU

"Selamat hari lahir bidadariku. Sorry bidadariku sayang abang tiada di rumah. Masih berada jauh.

"Syukur sempat buat kejutan buat bidadari. Terima kasih bidadariku. I love you sayangku. Rindu teramat sangat," tulis Ebit Lew yang tidak berpeluang meraikan ulang tahun kelahiran isterinya kerana terkandas di sempadan Palestin bagi Misi Bantuan Kemanusiaan Gaza.

"Terima kasih ALLAH memberi diriku bidadari yang sangat baik dan penguat diriku. Kerana ALLAH semuanya menjadi mudah dan indah.

"DIA yang temukan kita. DIA yang akan menjaga hubungan ini sampai syurga insya-ALLAH. Terima kasih ALLAH,” ujar Ebit yang juga memohon kepada isteri kerana tiada di sisi pada ketika ini," tambahnya.

"Tengok ramai anak kecil susah perlu duit pembedahan. Ramai anak hilang tempat bergantung. Kehilangan rumah dan tiada sesiapa dalam hidup mereka.

"Banyak hospital memerlukan bantuan. Berebut-rebut orang minta bantuan. Anak kita ada rumah tempat tinggal ALLAH bagi. Teruskan abang.

"Kita ada ALLAH yang sangat sayang kita. Tak pernah lupakan kita. DIA MAHA BERKUASA. Anak-anak semua menangis dan berkata kasihan anak Palestin ayah. Nanti ayah balik kita jumpa ye. Ayah cerita ye," demikian balas isterinya seolah memberi semangat agar suaminya itu terus berjuang tanpa kenal erti kalah.

Untuk info, menurut laporan media tempatan kumpulan Ebit yang membawa bantuan untuk penduduk Palestin dilaporkan masih belum masuk ke Semenanjung Gaza.

Doa kita, semoga perjalanan dan usaha murni rombongan Ebit dipermudahkan oleh Allah SWT hendaknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PANGGILAN 'ABAH' DIPERTIKAI - ADAM CORRIE BERI PERJELASAN

Baru-baru ini, ada segelintir netizen mempertikaikan panggilan 'abah' yang tidak sesuai digunakan oleh pelakon Adam Corrie memandangkan dia berbangsa Cina.

Bagaimanapun, Adam atau penuhnya Adam Corrie Lee Abdullah, 50, berkata dia sememangnya suka jika bayi yang bakal lahir memanggilnya dengan panggilan tersebut.

Tambah Pelakon filem 'KL Gangster' ini, setiap panggilan nama itu adalah mengikut cita rasa masing-masing.

"Ada yang tanya kenapa 'Abah'... itu bahasa Melayu. Gunakan bahasa Cina untuk panggilan ayah kerana saya orang Cina. Saya suka panggilan abah.

Klik untuk gambar besar

"Orang Melayu pun ramai yang guna daddy, dada, abi, walid yang bukan dari bahasa Melayu. Ikut keselesaan masing-masing," tulis Adam di Twitternya.

Rata-rata pengikutnya di laman sosial turut berasa hairan dengan segelintir pihak yang menjadikan perkara tersebut sesuatu isu.

Sebelum ini, Adam ada memuatnaik gambar imbasan wajah bayinya di laman sosial dengan kapsyen panggilan dirinya iaitu abah.

Namun, gambar tersebut telah dipadam selepas menerima pelbagai reaksi daripada netizen.

Pada 9 Mac lalu, Adam mendedahkan dia bakal bergelar seorang bapa selepas 10 tahun penantian. Isterinya, Fazema Mohd Fuad kini hamil enam bulan dan dijangka bersalin pada Julai depan.

Adam yang memeluk agama Islam pada 13 Julai 2007 itu erkahwin dengan Fazema Mohd Fuad, 36, pada 2008.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MASUK HOSPITAL - HARUN HASHIM KONGSI KEADAAN TERKINI DIA &  ISTERI

Menerusi muat naik hantaran di laman Facebook hari ini, Exco Agama dan Muafakat Persatuan Seniman Malaysia (Seniman), Salman al-Farisi memaklumkan pelakon Harun Hashim, 65, dan isterinya, Sakinah telah dimasukan ke sebuah pusat perubatan di Subang sejak tiga hari lalu.

Salman berkata, Sakinah menjalani pembedahan kira-kira 10 pagi hari ini dan meminta semua pihak mendoakan Harun dan isterinya cepat sembuh.

Pelakon yang sinonim dengan watak hero drama TV sekitar 1970-an sehingga awal 1990-an itu ketika ditanya berkenaan hal tersebut, memberitahu dia mengalami tekanan darah tinggi dan dia yang ditidurkan sebelum ini sudah sedar, manakala isterinya pula menjalani pembedahan akibat barah otak dan masih belum sedar.

"Alhamdulilah keadaan saya dah sedikit okey. Isteri pun baru habis menjalani pembedahan. Alhamdulillah dia dah selamat cuma belum sedar lagi," jelasnya.

Sebelum ini, Harun dilaporkan membantu isterinya mengusahakan perniagaan makanan di sebuah restoran di Batu Caves Centerpoint sejak Perintah Kawalan Pergerakan (PKP) pada Mac lalu. Dia juga turut membuka cawangan kedua perniagaan mereka di Sentul, selain berniaga secara dalam talian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIK TOK - NETIZEN SIFATKAN AKSI DUKUNG, PEGANG JANNA NICK & KEKASIH KETERLALUAN

Semua sedia maklum mengenai hubungan yang terjalin antara pelakon Janna Nick dengan pelakon berdarah kacukan, Dini Azan Schatzmann yang sebelum ini menerima kecaman gara-gara aksi mesra mereka.

Nampaknya pasangan ini sekali lagi dikecam apabila aksi mereka sedang melakukan cabaran Tik Tok mendapat perhatian. Aksi Janna didukung dan dipegang oleh teman lelaki dalam video tersebut disifatkan keterlaluan dan kurang sopan oleh netizen.

Meskipun niat Janna berkongsikan video tersebut sekadar hiburan, namun netizen kurang senang dengan tindakan tersebut memandangkan pasangan itu belum mempunyai ikatan yang sah.

Klik untuk gambar besar

Malah, di ruangan komen, rata-rata netizen menegur tindakan pelakon tersebut apatah lagi dia merupakan seorang selebriti yang sepatutnya menunjukkan contoh yang baik terutama kepada anak muda. Walaupun banyak komen teguran diberikan, namun Janna dilihat tidak mendendahkan kata-kata netizen terhadap dirnya.

Dalam pada itu, menerusi satu perkongsian terdahulu, Janna dan Dini turut memuat naik sekeping gambar bersama dengan menulis tarikh 'istimewa' 2.2.2021 di ruangan kapsyen. Rata-rata netizen membuat spekulasi mungkinkah Janna bakal mendirikan rumah tangga tidak lama lagi.

www.myartis.com / Sumber & foto: Rotikaya, Hot FM, Cari Forum  & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAM SANDLER PUNYAI 'ANU BESAR'..?

Wataknya yang cukup berkesan sebagai wanita dalam filem barunya, 'Jack and Jill' pastinya membuat Adam Sandler bangga menjadi pelakon. Bagaimanapun, Adam juga rasa bimbang apabila ada orang yang meragukan kejantanannya... maklumlah dia cukup pandai membawa watak perempuan!

Dan secara tiba-tiba, Adam membuat pengumuman yang amat mengejutkan. "Jangan salah sangka. Saya memang bukan lelaki dengan 'anu' terbesar, tapi jelas saya salah satu yang terbesar," ujarnya dipetik sebagai berkata melalui ShowBizSpy.

"Saya termasuk empat yang 'besar' di Hollywood (lelaki dengan 'anu' terbesar). Saya merasa selesa dengan hal itu dan keluarga saya juga sangat bangga," tambahnya yang mahu menunjuk bahawa dia memang lelaki sejati.

klik untuk imej besar...

Seterusnya, menyentuh mengenai peranannya sebagai wanita dalam filem tersebut, Adam mengaku dia berusaha keras untuk menyembunyikan kejantanan termasuk alat kelaminnya.

"Menyembunyikan alat kelamin tidak menimbulkan sesuatu masalah," kata Adam ketika ia sedang disolek dan ditukarkan menjadi wanita. Iyalah... takut-takut terbonjol pula, ia tak?

Untuk info, filem 'Jack and Jill' dikeluarkan di Amerika Syarikat, 11 November lalu. Filem itu menceritakan tentang saudara kembar yang bertemu semasa musim cuti.


GAMBAR - BIRTHDAY LEUNIEY DISAMPING APEK

Selepas heboh dengan isu kontrak RM3 juta dalam arena bolasepak, pasangan yang mengaku sedang bercinta iaitu Khairul Fahmi Che Mat (Apek) dengan Leuniey Natasha kelmarin telah meraikan hari lahir dalam suasana cukup mesra.

Majlis yang berlangsung secara kecil kecilan pada 13 Oktober itu merupakan majlis sambutan hari lahir Leuniey sendiri. Ia telah dihadiri oleh rakan-rakan dan keluarga tanpa kelibat pihak media. Happy Birthday diucapkan buat Leuiney..!

Klik untuk imej besar...


CIAPAN TENTANG MENTERI - NAIM DANIEL JELAS IA HANYALAH DARI HATI SEORANG RAKYAT

"Wahai Pak Menteri yang lanjut umur; Sudahlah kalian menjadi pisau cukur. Rakyat pula disuruh bersyukur," demikianlah tulis penyanyi dan juga pelakon, Naim Daniel yang baru-baru ini ada meluahkan rasa kesal dengan sikap sesetengah menteri yang berkhidmat untuk kerajaan Malaysia menerusi sebuah ciapan di laman Twitternya.

Penyanyi lagu 'Purnama' ini ketika ditanya mengenai ciapan itu menjelaskan bahawa dia hanya meluahkan apa yang terbuku di hati dan juga sebagai seorang rakyat Malaysia. Naim mengakui memang benar dia yang menulis ciapan tersebut di Twitternya.

"Apa yang saya tulis itu adalah dari hati seorang rakyat, secara suka atau tidak, kita semua sedar, apa yang berlaku sekarang ini kesannya akan dirasa oleh rakyat. Apapun, kita tak akan sembarangan meluahkan rasa, kalau kita tidak merasa sesuatu perkara itu," kata Naim ketika dihubungi media.

Klik untuk gambar besar

Kata Naim lagi, dia hanya meletakkan dirinya sebagai rakyat Malaysia yang turut mengalami pelbagai perubahan sejak wabak pandemik COVID-19 melanda negara tahun lalu.

Mengakui dirinya sering mengambil tahu apa yang terjadi dengan keadaan ekonomi negara sehingga ada yang betul-betul terjejas, Naim berkata rakyat mempunyai suara untuk menzahirkan tentang apa yang berlaku.

Namun begitu, pelakon drama 'Pia' ini menjelaskan bahawa dia tidak 'pukul rata' kenyataan tersebut terhadap mana-mana pihak secara khusus.

www.myartis.com / Sumber & foto: Astro Gempak & Instagram Naim Daniel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 FOTO NIKAH & BERINAI - ARDELL GIGIL, NANGIS KETIKA NADZMI SARUNG CINCIN

Tidak menyangka teman baiknya yang dianggap seperti adik iaitu pelakon Nadzmi Adhwa akhirnya menjadi pasangn hidupnya, pelakon Ardell Aryana atau nama sebenarnya Nurul Hidayah Mohd Amin, 29, memberitahu Nadzmi ada beberapa kali menyatakan hasrat untuk memperisterikannya namun menolak kerana masih belum bersedia.

"Saya dah anggap dia macam adik dan kami macam kawan baik, masa susah dan senang ada bersama. Dia ada bagi beratus kali hint nak ajak kahwin tapi saya tak bagi jawapan sebabnya saya tak bersedia lagi, rasa banyak kekurangan dan bukan mudah bergelar isteri.

"Sehinggalah selepas hari raya Aidilfitri lalu, saya sendiri merisik dia memberi senaskhah Al-Quran untuk dia fahami dan khatamkan," kata Ardell yang kini sudah sah bergelar isteri kepada Nadzmi dengan sekali lafaz kira-kira jam 5.31 petang Ahad dalam satu majlis akad yang diadakan di kediaman keluarga perempuan di Seri Kembangan.

Klik untuk gambar besar

Ditanya mengenai majlis resepsi dan bulan mdu, Nadzmi, 27, berkata mereka masih belum menemui tarikh dan lokasi bersesuaian untuk perkara itu. Ini kerana pasangan pelakon drama 'Namaku Bedah' ini yang saling mengenali antara satu sama lain kira-kira lapan tahun lalu dan bermula dengan cinta dalam diam itu terikat dengan beberapa projek dan tugasan yang perlu diselesaikan terlebih dahulu.

"Selepas ini Ardell ada latihan misi kemanusiaan di Yaman dan Syria, manakala saya pula ada penggambaran. InsyaAllah bulan Oktober atau November depan baru akan diadakan majlis resepsi... honeymoon? Kami mungkin akan menunaikan umrah hujung tahun ini. Soal anak pula kami tak merancang, kalau rezeki itu datang awal, kami terima dengan hati terbuka," ujarnya.

Sementara itu, menerusi video yang dikongsi netizen di laman sosial Instagram (IG) itu, Ardell kelihatan kekok ketika Nadzmi Adhwa mahu memegang tangannya. Tangan Ardell juga kelihatan menggigil ketika acara tersebut dan pelakon tersebut dilihat mengalirkan air mata kerana terlalu gementar.

Bagaimanapun, Nadzmi Adhwa akhirnya berjaya menyarung cincin ke jari isterinya selepas seorang tetamu memberi kata-kata positif dan meminta pasangan pengantin bertenang: "Pegang tangan dia tu, jangan takut... dah boleh pegang dah, dah halal..."

Dalam majlis akad nikah tersebut, pasangan ini dinikahkan oleh Imam Masjid AL Mutaqqin Seri Kembangan, Ustaz Hafiza Hafiz dalam sebuah majlis serba sederhana. Ardell telah menerima hantaran senaskah Al-Quran, mas kahwin berjumlah RM300 serta dua dulang hantaran. Nadzmi turut menerima dua dulang hantaran daripada pihak pengantin perempuan.

Difahamkan Al-Quran yang dijadikan hantaran kepada pengantin perempuan merupakan hadiah daripada Ardell kepada Nadzmi semasa majlis merisik, namun dipulangkan semula sebagai hantaran selepas dibaca dan difahami tafsirnya.

www.myartis.com / Sumber & foto: mStar, Astro Gempak, Instagram Nadzmi Adhwa, @amirnaufalphotography, @nqkhaireen & @ain.fthah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID TERUJA BERTENTANG MATA DENGAN ADIK KANDUNG SELEPAS 23 TAHUN

"Selama ini saya rasa saya anak bongsu," itulah kata pelakon Mawar Rashid yang meluahkan raaa teruja akhirnya dapat bertentang mata dengan adik kandungnya yang dikenali sebagai Aireen, selepas 23 tahun terpisah.

"Inilah kali pertama jumpa adik kandung Mawar. Dapat peluk, bercakap dan kenal antara satu sama lain. Aireen ada seorang lagi adik perempuan jadi saya ada dua orang adik kandung perempuan," ujarnya yang turut memberitahu, pertemuan itu juga membuatkan dia mula merasai perasaan bergelar seorang kakak.

Berkongsi detik pertemuan itu di laman Instagram pada Jumaat, Mawar atau nama penuhnya, Wan Mawar Shaputri Wan Abdul Rashid, 28, berkata, wajah Aireen persis arwah bapanya dan sedikit sebanyak dapat mengubat rindunya.

Difahamkan, Aireen merupakan adik sebapa Mawar tetapi berlainan ibu dan mereka tidak pernah bertemu sejak kecil.

Klik untuk gambar besar

"Arwah bapa ada tiga isteri, ibu saya nombor dua. Saya tidak pernah jumpa adik-beradik dari isteri nombor tiga. Mungkin pernah jumpa tapi lupa sebab masa itu sangat kecil ketika saya umur lima tahun.

"Saya sangat suka ada adik angkat dan sentiasa mahukan adik perempuan. Alhamdulillah dapat betul-betul jumpa adik kandung. Dia sangat cantik, baik dan positif.

"Biarpun berlainan ibu, perasan sayang sangat menebal dalam jiwa Mawar bila berjumpa dengan Aireen. Seribu satu perasaan yang tak dapat digambarkan. Rasa terharu, rindu, kasih dan cinta sangat kat adik Mawar ini. Lebih-lebih lagi muka dia persis seperti arwah ayah," tuturnya.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEADAAN ALI XPDC SUDAH HAMPIR 50 PERATUS PULIH - ISTERI LEGA KOS RAWATAN DITANGGUNG BAITUMAL

"Selain perlu membeli lampin pakai buang dan susu, kami juga perlukan wang untuk membeli makanan. Selain itu, kos anak berulang-alik ke hospital untuk menghantar makanan setiap hari. Buat masa ini, kami sekeluarga menumpang di rumah sewa anak kedua saya di Sungai Besi.

"Ini bagi memudahkan anak berulang-alik menghantar keperluan suami dan saya di hospital. Jika tidak, rumah kami di Klang," itulah tutur isteri kepada vokalis XPDC, Ali, 53, iaitu Sharifah Azwana Syed Joned, 50.

Dalam pada itu, Sharifah Azwana lega kos rawatan ditanggung Baitumal. Jika tidak, dia runsing memikirkan bagaimana hendak menjelaskan kos rawatan di Hospital Ampang selama tiga minggu RM12,000, sebelum ini.

Tambah Sharifah Azwana, dalam keadaan sekarang, suaminya yang dirawat di Hospital Rehabilitasi Cheras, di sini akibat serangan angin ahmar itu memerlukan perhatian rapi.

Klik untuk gambar besar

Sementara itu, Sharifah Azwana bersyukur Ali atau nama penuhnya, Mohd Ali Ismail menunjukkan perubahan positif. Tambahnya, Ali sudah boleh bercakap dengan jelas biarpun agak lambat.

"Dia masih belum mampu menguruskan diri sendiri. Jadi, saya perlu sentiasa berada di sisinya bagi membantu memakaikan lampin dan sebagainya. Selain itu, kaki dan tangan kanan boleh digerakkan. Namun, suami perlu menjalani rawatan fisioterapi setiap hari.

"Mengikut jangkaan doktor, jika suami menunjukkan perkembangan baik mungkin dia perlu dirawat selama sebulan. Sekarang, keadaan suami hampir 50 peratus pulih, kakinya semakin kuat cuma masih kebas.

"Suami sudah boleh melangkah tetapi perlu dibantu. Aktiviti paling digemarinya ketika sesi fisioterapi adalah mengayuh basikal. Namun, disebabkan badannya masih kebas, suami sukar mengawal membuang air kecil dan besar. Sebab itulah dia perlu menggunakan lampin pakai buang.

"Doktor juga memeriksa tekak suami kerana dia belum boleh menikmati makanan seperti biasa. Jadi, untuk tempoh dua bulan ini, suami hanya minum susu melalui tiub," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PULANG KAMPUNG MINTA RESTU - AMENG SPRING INGIN UBAH JALAN HIDUP

Sebelum memulakan semula kehidupan baharu setelah dibebaskan dari Penjara Kluang semalam, vokalis kumpulan Spring iaitu Ameng atau nama sebenarnya Wan Aminuddin Wan Ismail, 47, memberitahu yang beliau akan pulang ke kampung halamannya di Terengganu untuk meminta restu daripada Ibu-bapanya.

Ameng berkata yang beliau terlebih dahulu akan pulang ke kampung mertuanya di Melaka untuk menyambut Ramadan sebelum pulang ke Terengganu.

"Dulu saya ke Kuala Lumpur tidak mendapat restu keluarga. Mungkin itu juga punca saya jadi begini. Kali ini saya ingin tebus semula apa yang sudah saya lakukan kepada mereka," ujarnya dipetik sebagai berkata.

Pembebasan ini Ameng menganggap ia sebagai peluang terakhir yang diberikan kepadanya untuk membetulkan jalan hidup.

"Saya insaf dan berjanji untuk tidak mengulangi kesalahan lalu dan bagi saya ini adalah peluang kedua dan terakhir yang Allah berikan supaya saya sedar dan mengubah jalan hidup.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Saya tidak mahu sia-siakan apa yang saya akan lalui selepas ini terutamanya terhadap keluarga dan anak-anak," jelasnya.

Selain itu, Ameng berkata ketika berada di dalam penjara, dia mempunyai 30 buah lagu yang digubah. Katanya, dia berhasrat untuk merakamkan lagu-lagu itu bersama tiga orang anaknya (termasuk anak perkahwinan terdahulu).

"Sepanjang dalam penjara saya ada buat 30 buah lagu dan tiga buah lagu sesuai dengan anak-anak saya.

"Saya berhasrat untuk rakamkan bersama anak-anak jika ada pihak yang sudi menaja kos penerbitannya," katanya.

Sementara itu, Ameng bersyukur, jadual untuk memenuhi undangan persembahan sudah penuh sehingga penghujung tahun ini.

"Insya-Allah konsert Tiga Suara juga akan berlangsung pada bulan September ini bersama rakan-rakan artis lain," tuturnya.

Dalam pada itu, ditanya apakah perkara paling dirindui, Ameng berkata, selain keluarga dia juga rindu untuk membuat persembahan pentas, berpakaian seperti orang biasa dan menikmati makanan yang disukai.

Pembebasan semalam Ameng disambut isterinya, Sabariah Zakaria, 46, dan anak mereka, Wan Amar Haikal, 9, yang menanti di hadapan pintu tersebut.

Sumber: mStar-

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BABAK SERAM FASHA SANDHA...

Fasha Sanda berkemban? Alah dah biasa tengok dah... tapi part mengangkang ni memang tak biasa lagi..!! Bila tengok cam ni, terasa macam nak tengok sangat babak yang akan dilakonkan oleh Fasha dalam Filem Skrip 7707 terbitan terbaru Grand Brilliance.Dengar kata, filem tersebut akan ditayangkan pada 16 Julai 2009. Antara jalan ceritanya ialah berkisarkan adegan seram yang mengandungi sembilan cerita berbeza. Pasti ramai penonton akan terbeliak mata terutamanya penonton lelaki yang lemah semangat!!(\__/)(='.'=)(")_(")myartis 2009


DATIN RED SAH HAMIL: "NAK SURPRISE SAYA, LAST-LAST KANTOI" - DATUK RED

Datuk Seri Adnan Abu atau lebih dikenali Datuk Red ini baru-baru ini mempersoalkan etika sebuah klinik yang mendedahkan maklumat pesakit kepada orang ramai.

Melalui screenshot dan ruangan komen, isteri pertamanya, Datik Red atau nama sebenarnya Datin Syarifah Norshafila Hassim dikatakan sedang hamil.

Ditanya kesahihan berita ini, Datuk Red telah mengesahkan bahawa isteri pertamanyaitu sememangnya kini sedang hamil lagi.

Menurut Datuk Red, dia berasa amat marah dengan tindakan seorang jururawat di klinik tersebut kerana telah mendedahkan kehamilan isteri pertamanya kepada orang ramai.

Klik untuk gambar besar

Katanya, isteri pertamanya itu mahu membuat kejutan kepadanya namun telah dibocorkan kejutan itu oleh orang lain.

"Tu yang saya marah, dia nak surprise kan saya. Last2 dah kantoi," ujar Datuk Red.

Dalam pada itu, Datuk Red memberitahu yang dia tidak mahu mengambil sebarang tindakan terhadap klinik mahupun jururawat yang terbabit kerana menurutnya, jururawat tersebut sudah menghubungi pembantu peribadinya untuk memohon maaf.

"Tak, nurse tu dah call PA saya mintak maaf bagai. Saya saja je buat macam tu nak bagi dia rasa menyesal sikit," katanya.

Kata Datuk Red, dia sengaja membuat posting tersebut bagi menyedarkan pihak klinik dan jururawat tersebut bahawa tindakan mendedahkan maklumat pesakit itu adalah salah.

Diusik dengan pertanyaan lain iaitu pendapatnya mengenai dilabel sebagai lelaki gatal, miang namun dia sentiasa terbuka menerima kata-kata kecaman tersebut.

Datuk Red menjawab yang kebanyakan perempuan mengecamnya tetapi kaum lelaki menyokongnya.

"Ada tapi kebanyakannya lelaki la, kalu gegurl semua kecam huhu, saya kan tukang promo poliami," tuturnya berseloroh.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NONNY BUKA KISAH: "PAGI KENA PERFORM, PETANG SEMALAM BARU KENA CERAI"

Umum sedia maklum mahligai dibina oleh penyanyi Nonny Nadirah itu telah hancur musnah tidak sampai setahun selepas sah bercerai pada tahun lalu dan keputusan untuk membawa haluan masing-masing bukanlah sesuatu yang mudah.

Terbaru, menerusi akaun Instagramnya Nonny berkongsi kisah disebalik saat duka ketika bercerai dan beberapa lagi kisah peribadinya. Dia turut memuatnaik videonya yang menangis ketika membuat persembahan. Difahamkan, ia sehari selepas dia diceraikan.

Nonny berkongsi kisah peribadinya itu bukanlah untuk meraih perhatian atau simpati tetapi berharap agar wanita lain di luar sana yang ditindas dan dibuli menjadi lebih kuat, bersemangat untuk bangkit daripada kesengsaraan.

Klik untuk gambar besar

Menurut Nonny, jika sudah terlalu buntu, janganlah segan untuk kembali kepadaNya dan memohon pertolongan untuk terus tabah menghadapi segala ujian. Tambah Nonny lagi, dia masih berada di fasanya tersendiri dan hanya Allah SWT Maha Mengetahui.

Untuk makluman, Nonny pernah mendirikan rumah tangga pada Mac 2018 bersama seorang penerbit di sebuah stesen televisyen selepas sembilan tahun menyulam cinta. Namun, jodoh mereka tidak panjang dan perkahwinannya itu bertahan tidak sampai setahun.

www.myartis.com / Sumber & foto: Beautifulnara & Instagram Nonny Nadirah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALICIA AMIN CERITA KISAH DIRINYA HIDAP 'MAJOR DEPRESSIVE DISORDER'

"On the 1st of February 2017 I was discharged from the psychiatric unit at PPUM after being under observation for 7 days following a suicide attempt.

"26 days later I took this photo in Australia when I went back to pack up my stuff. I cannot remember this day- or month. I'm not sure if you know this but Major Depressive Disorder can cause memory loss for some & for most of my 2016/2017 I have very little memories. Just a lot of photographs proving that I did many things.

"This year I am 3 years a survivor. I unfortunately don't have a happy ending telling you that it's all behind me now. I fight, every day- like everyone else suffering from mental illness.

"Be it depression, anxiety, bipolar, schizophrenia or other psychological conditions that steal your life away from you - it's an uphill battle. But we fight.

Klik untuk gambar besar

"Some people do get better, others just become really good at managing it. Here's to our inner demons & learning how to live with them. If you are on a healing journey, trust the process. The first step is the hardest.

"If you are, or have a friend who may be suffering please educate yourself & speak to a professional. Mental health is health too. #worldmentalhealthday," demikialah tulis model dan pelakon Alicia Amin menerusi laman Instagram miliknya.

Apa-apapun, kata-kata Alicia itu ada betulnya, jangan ambil mudah masalah mental. Kami berharap orang ramai untuk hentikan diagnosis diri sendiri dengan contohnya penyakit depresi. Sila berunding dengan doktor pakar dulu.

www.myartis.com / Sumber & foto: Instagram Hlive & Alicia Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AFIEQ DOAKAN WANI BERJAYA DALAM 'LIGA DANGDUT'

"Saya sudah tahu dia akan menyertai program realiti itu sebelum kami berada di Big Stage lagi, dia memang banyak mengadu tentang hal peribadi dan kami sangat rapat.

"Memandangkan usia kami tak jauh beza, jadi kami memang selalu bertukar pandangan dan ambil berat antara satu sama lain, orang kata belajar sama-sama. Semoga perjalanan dia dalam program tersebut dipermudahkan dan berjaya mengharumkan nama Malaysia.

"Saya yakin dia mampu beraksi cemerlang di pentas 'Liga Dangdut'," kata pelakon dan penyanyi Afieq Shazwan yang mendoakan teman rapatnya iaitu penyanyi Wani Kayrie berjaya mengejar cita-cita dan beroleh kemenangan dalam pertandingan 'Liga Dangdut' di Indonesia bulan depan.

Afieq, 21, berkata sebagai sahabat yang sudah berkawan sejak tahun 2012 lagi itu sentiasa memberikan sokongan dan mengharapkan yang terbaik, malah menganggap wanita tersebut seperti adiknya sendiri.

Klik untuk gambar besar

Sebelum ini, timbul gosip kononnya kedua-dua peserta Big Stage ini menjalinkan hubungan cinta, namun mereka menafikan khabar angin tersebut.

Afieq memberitahu hubungannya dengan Wani hanyalah sekadar kawan dan sudah mengenali penyanyi lagu 'Aku Suka Kamu' itu sejak tahun 2012 lagi.

"Saya kenal dia semasa saya berumur 14 tahun lagi, masa itu dia sertai sebuah pertandingan nyanyian kanak-kanak dan saya pula pengacara.

"Wani ni manja orangnya dan saya anggap dia macam adik sahaja, mungkin sebab rapat sangat orang ingat bercinta tapi hakikatnya sekadar kawan," ujarnya.

Ditanya sama ada dia akan terbang ke Indonesia bagi memberi sokongan kepada Wani, Afieq berkata ia bergantung kepada situasi.

"Insya-Allah, saya akan pergi sana... tapi kalau duit cukuplah," guraunya yang mendapat tempat ketiga dalam 'Big Stage'.

Pada pentas akhir Big Stage, Ahad lalu, Wani berkongsi persediaan untuk menyertai program Liga Dangdut Asia di Indonesia.

Wani memaklumkan dia akan berangkat ke negara tersebut pada 15 Oktober dan menetap di sana sepanjang program berlangsung.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


34 GAMBAR - SUASANA MAJLIS BABY SHOWER LIYANA JASMAY

Semalam Liyana Jasmay telah mengadakan majlis baby shower untuk menyambut kelahiran anak keduanya nanti.

Dalam majlis tersebut, Liyana kelihatan begitu menawan dalam persalinan serba hitam.

Majlis yang diadakan di Mermaid Store Kuala Lumpur ini telah dihadiri oleh ahli keluarga, rakan-rakan artis dan kenalan rapat.

Antara rakan artis yang hadir ialah Lisa Surihani, Intan Ladyana, Erin Malek dan pelakon cilik, Mia Sara Nasuha.

"Thank you to those who came tonight to have some girly girly time with me before I POP! Good food, great company and karaoke night," ujar Liyana di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"TAKKAN ADA ROMBAKAN..." - PENERBIT AKUI AZMEER & JURI SFMM35 ANTARA YANG TERBAIK

"Bagi saya pertikaian yang timbul memang kita tidak boleh halang baik dalam kalangan netizen atau artis lain. Apa pun, keputusan sudah muktamad daripada juri. Kami tidak akan mengalah dengan desakan yang timbul.

"Setiap tahun kami memang hadap perkara sama. Cuma, edisi kali ini agak panas. Tapi, ingin ditegaskan ia tetap tidak akan ubah keputusan yang sudah dibuat. Segala keputusan memang diserahkan sepenuhnya kepada juri.

"Kalau mereka kata lagu itu tidak layak ke AJL, memang tidak bolah nak kata apa. Juri lebih tahu kerja mereka. Bagi pihak TV3 takkan ada rombakan.

"12 lagu tetap 12 lagu yang akan bertanding pada AJL35 nanti," kata penerbit Eksekutif Muzik Muzik 35, Nurhul Huda Khalid yang memaklumkan, pihaknya tidak akan tunduk dengan desakan netizen atau mana-mana pihak supaya menambah bilangan lagu atau memasukkan beberapa lagu yang didakwa lebih layak ke Anugerah Juara Lagu ke-35 (AJL35).

Klik untuk gambar besar

AJL35 yang bakal berlangsung tahun depan kekal dengan 12 lagu seperti yang diumumkan pada episod ketiga Separuh Akhir Muzik Muzik 35 (SFMM35) baru-baru ini.

Ditanya mengenai pertikaian yang timbul membabitan pemilihan ketua juri yang juga komposer, Azmeer termasuk juri lain, Nurhul Huda berkata mereka adalah antara yang terbaik.

"Apabila isu finalis 12 lagu timbul, juri tidak ada cakap apa pun. Mereka pun ambil angin lalu saja. Sebab setiap tahun berlaku perkara sama, jadi memang tak boleh elak. Sebab itu pilih Azmeer selaku ketua juri kerana dia kalis kecaman, dapat tangani perkara ini dengan berhemah, kawal situasi, keadaan dan aspek penjurian.

"Lagi satu kena ingat dalam Malaysia ini nak mencari juri yang tidak ada kena mengena dengan lagu sekarang amat sedikit. Malah, kami juga sudah pernah mencuba juri lain. Juri ini pun antara yang terbaik selain pernah menang pada AJL. Itu pun kita ambil kira juga.

"Sekali lagi ingin dijelaskan, AJL bukan menjurikan lagu popular semata-mata, tapi banyak aspek diambil kira kerana ini pertandingan lagu. Disebabkan itu penjurian untuk lagu. Dalam erti kata lain, kena kembali kepada undang-undang asal," ujarnya.

Nurhul Huda berkata, dia juga tidak mempunyai sebarang kuasa bagi menentukan 12 lagu yang layak ke AJL: "Mungkin ramai tidak tahu, terdapat penjurian awal sebelum lagu itu dicalonkan ke Muzik Muzik membabitkan 60 peratus. Kalau lagu itu mendapat markah kurang, memang tak boleh masuk. Kita pun ada sistem kerja.

"Selepas masuk dalam carta, barulah peminat mulai mengundi. Lagu yang dapat ke peringkat separuh akhir juga 100 peratus daripada juri. Saya tidak terbabit langsung atau mempengaruhi juri. Kenapa pula juri nak dengar cakap saya?

"Macam Hael Husaini yang ada tiga lagu, mungkin rezeki dia apabila kesemua lagu itu tengah 'pick up'. Apa pun, memang tak boleh puaskan semua orang. Ada suka, ada diam dan ada sedih. Insya Allah, pihak produksi akan cuba memberikan yang terbaik pada AJL35 nanti. Doakan kami," jelasnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU RIZ TANAM 2,000 HELAI RAMBUT: "BUKANNYA HARAM TANAM SEBALIKNYA SAMBUNG RAMBUT ITU HARAM"

Jika sebelum ini ramai selebriti yang menanam rambut, terkini pendakwah bebas dan pelakon, PU Riz juga mengakui dia ada menjalani rawatan menanam rambut sekitar Oktober tahun lepas. Kata PU Riz atau nama sebenarnya Haris Ismail, 25, keputusannya untuk menanam rambut kerana berdepan masalah keguguran rambut yang serius pada bahagian hadapan dan tengah kepala.

"Malulah kalau umur 25 tahun rambut tengah dah hilang. Jadi kita ambil kelebihan teknologi yang ada kita untuk memperbaiki dan memelihara kesucian yang Allah berikan kepada kita. Boleh untuk tanam rambut, tak berdosa tapi jangan ubah apa yang Allah beri kepada kita," tuturnya.

Sebanyak 2,000 helai rambut pada bahagian belakang kepalanya diambil dan ditanam semula di bahagian hadapan. Melalui prosedur itu, PU Riz akui sakit memandangkan dia mengelak daripada mengambil ubat bius yang banyak.

Klik untuk gambar besar

"Setiap orang pengalaman berbeza-beza. Bagi saya rawatan ini sakit terutama ketika proses mencabut rambut asal di bahagian belakang kepala. Saya pula cuba elakkan ubat bius terlalu banyak sebab tidak mahu muka bengkak selepas rawatan itu. Alhamdulillah, hasil yang diperolehi pun sangat memuaskan hati," ujarnya.

Mengulas mengenai hukum menanam rambut yang masih diragukan hingga kini, PU Riz menjelaskan rawatan tersebut tidak haram: "Bukannya haram tanam rambut sebaliknya menyambung rambut itu yang haram. Kalau kita berjumpa orang lebih pakar dan kita ikut nasihatnya, tiada masalah.

"Cuma kalau kita menambah perkara tak perlu itu ada kemusykilan dan sepatutnya tak bolehlah. Kalau ada masalah rambut berjumpalah pakar sebab pastinya kita mahukan rambut yang sihat dan segar," katanya.

www.myartis.com / Sumber & foto: Astro Gempak & Instagram PU Riz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TNB MAHU JUMPA BERI PERJELASAN - SAHARUL MENOLAK BERSUA MUKA: "LAINLAH KALAU TERIMA POTONGAN..."

Berhubung kenaikan bil elektrik seperti dilaporkan sebelum ini, pelakon Saharul Ridzwan, 31, mengakui sudah menerima penjelasan daripada Tenaga Nasional Berhad (TNB). Pelakon drama bersiri 'Korban Kasih' itu berkata, dia juga sudah menerima penjelasan daripada operator TNB.

"Selepas berita mengenai bil elektrik yang melambung ini tular, saya dapat maklum balas daripada pihak TNB dan mereka nak berjumpa dengan saya untuk menjelaskan mengenainya. Operator dari TNB juga ada menghubungi saya dan menjelaskan mengenai kiraan bil itu. Saya tak marah kepada operator itu sebab saya tahu, dia pun cuma melakukan kerjanya," katanya.

Bagaimanapun, dia menolak untuk bersua muka dengan pihak TNB: "Kalau jumpa pun saya masih perlu melunaskan bayaran. Lainlah kalau selepas lawatan mesra dan diberikan penjelasan, saya akan terima potongan dan sebagainya," ujarnya.

Menurutnya, walaupun ada penjelasan atau lawatan mesra dilakukan pihak pembekal elektrik itu, dia selaku masyarakat masih perlu membayar dan melunaskan bayaran kerana tidak ada pilihan lain. Saharul sebelum ini meluahkan rasa terkejut apabila bil elektrik di kediaman ibu bapanya di Bandar Baru Bangi mencecah sehingga RM1,144.75.

www.myartis.com / Sumber & foto: Harian Metro & Instagram Saharul Ridzwan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERINA REDZUAWAN BENGANG DITUDUH PUNCA MENINGGAL

"Masya-Allah ada juga yang busuk hati nak sabotaj bisnes Serina. Nak tuduh kononnya kerana air ini punca Mak Long dia meninggal dunia.

"Logiklah sikit air ini saya baru keluarkan 2017, macam mana pula Mak Long dia meninggal 2015, air ini pun tak wujud lagi," tulis Serina Redzuawan yang berang apabila seorang wanita mendakwa ibu saudaranya yang menderita penyakit kanser meninggal dunia selepas minum produk jus durian belanda keluaran pelakon itu.

Menerusi status yang dibuat wanita itu, dia mendakwa ibu saudaranya minum air tersebut selepas disyorkan oleh seseorang kepadanya.

Penjual itu mendakwa, ibu saudaranya tidak perlu lagi melakukan rawatan kimoterapi sekiranya minum jus tersebut namun perkara sebaliknya terjadi.

Klik untuk gambar besar

Wanita itu mendakwa, kanser ibu saudaranya merebak terus ke peringkat empat dalam tempoh kurang setahun gara-gara tidak melakukan kimoterapi dan rawatan susulan sehingga keadaannya tidak boleh diselamatkan lagi.

Dalam pada itu, menerusi status sama, Serina mengingatkan agar individu itu berhenti daripada terus menabur fitnah dan mengingati Allah sebelum melakukan sesuatu perkara dilarang agama.

Malah kata Serina, sebelum membuat sebarang tuduhan adalah lebih baik selidik terlebih dahulu sesuatu perkara itu kerana ia boleh mengundang fitnah.

"Kalau iya pun nak tutup periuk nasi orang ingatlah Allah sikit. Saya maafkan orang yang busuk hati ini. Sebelum nak guna gambar tu sesuka hati, selidik dahulu...

"Tarikh meninggal 2015, air saya ni pun belum wujud lepas tu nak post letak gambar produk dan peletak jenama saya cakap sampah, melampau... Fitnah terbesar!," tuturnya.

Sementara itu, Serina turut menggesa wanita itu untuk tampil mohon maaf atas perbuatannya memfitnahnya dan produk keluarannya selain meminta agar peminat dan pelanggannya tidak mudah percaya dengan penipuan tersebut.

www.myartis.com / Sumber: mStar & Instagram Serina Redzuawan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


EMMA MAEMBONG MENGAKU PUTUS CINTA DENGAN ZIZAN

Tempoh hari, ada segelintir pihak yang ragu-ragu dengan gosip yang kami ketengahkan. Kata mereka, kami sengaja mengada-adakan cerita mengenai hubungan cinta Zizan Razak dan Emma Maembong yang putus di tengah jalan.

Terkini, Harian Metro sendiri mendapat pengesahan Emma melalui aplikasi Whatsapp.

"Betul. Mungkin (sudah) tak ada jodoh (antara kami) agaknya. Minta maaflah saya belum bersedia bercerita. Bukan sekarang, tapi nantilah saya cerita (bila tiba masa sesuai). Terima kasih sebab faham." jelasnya.

Meskipun Emma sudah mengaku, namun hingga kini belum ada respon daripada Zizan sendiri yang kemungkinan masih sedih dengan kehilangan Emma. Tambah-tambah, Zizan mempunyai banyak komitmen yang perlu diselesaikan berhubung kes saman.

Apa-apapun, ayuh kita doakan yang terbaik buat mereka berdua selepas ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BUKAN SENGAJA KONGSI (ANUGERAH) LAMBAT, TAPI SAYA SEGANLAH" - RAMLI MS

Menerusi laman Instagram, maestro muzik tersohor negara, Datuk Ramli MS telah mendedahkan lambat memuatnaik fotonya menerima anugerah di Malaysia Prestigious Industry Award (MYPIA) baru-baru ini disebabkan mula segan dilabel menunjuk.

Ramli, 61, yang menerima anugerah Lifetime Achievement Prestigious Leader in Music Industry bagaimanapun memutuskan untuk berbuat demikian sebagai menghormati penganjur yang berbesar hati memberi pengiktirafan itu kepadanya.

"Bukan sengaja nak kongsi lambat, tapi saya seganlah. Bukan saya seorang, ada ramai penerima lain pada anugerah ini termasuklah Datuk Yusof Haslam, Erra Fazira dan Shuib. Pengiktirafan ini diberikan kepada kami mengikut bidang masing-masing," katanya.

Klik untuk gambar besar

Semalam, Ramli berkongsi fotonya menerima anugerah berkenaan di laman Instagram (IG) miliknya dan mengucapkan terima kasih kepada penganjur. Rata-rata pengikutnya di IG kemudian mengucapkan tahniah atas pengiktirafan terbabit selain mendapat tanda suka lebih 20,000.

MYPIA adalah acara anugerah pengiktirafan kepada individu yang berjaya menyumbang kepada perkembangan ekonomi Malaysia dalam pelbagai bidang termasuklah hiburan. Acara itu dianjurkan Organisasi Pengarah Syarikat Malaysia (MOCAD).

www.myartis.com / Sumber & foto: Harian Metro & Instagram Ramli MS

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CUBAAN MATIKAN WATAK NORMAN??

Dalam siri Gerak Khas, Norman akhirnya parah ditembak! Bagaimanapun, kesudahannya tidak pasti sama ada Norman Hakim memang mati atau sekadar gimik dalam sambungannya nanti.Kalau mati, maka kemungkinan watak Norman dalam siri tersebut 'memang sengaja ditamatkan' akibat perkembangan semasa yang melibatkan Abby, Memey dan Norman sendiri. Semuanya kini bergantung pada kreativiti Yusof Haslam...(\__/)(='.'=)(")_(")myartis 2009


DARI YOUTUBER, KINI SYAHMI SAZLI MELANGKAH KE DUNIA FILEM

"Sedikit kejayaan yang saya kecapi sekarang ini bukan 100 disebabkan kepandaian, bakat atau usaha, tapi boleh jadi sebab doa daripada orang yang mengenali saya, doa dari 'followers'.

"Jadi, saya nak minta sahabat followers doa untuk kejayaan Mael Totey The Movie yang akan mulakan penggambaran pada 12 Julai ini.

"Insya-Allah, apabila kita berdoa untuk orang lain, malaikat akan turut berdoa dengan doa yang sama untuk awak," ujar Youtuber popular, Syahmi Sazli kini sudah bersedia mengarahkan filem sulungnya itu.

Perkembangan terkininya itu turut mendapat pujian beberapa artis dan penggiat seni kita antaranya ialah Angah Raja Lawak dan Datuk Profesor Dr A Razak Mohaideen.

Klik untuk gambar besar

Untuk info, baru-baru ini filem Syif Malam Raya arahan Razak, yang turut dibintangi oleh mereka bertiga telah berjaya mencatat kutipan lebih RM3 juta. Filem tersebut yang disiarkan menerusi saluran Astro First mendapat sambutan hangat penonton tambah-tambah ketika arahan PKP dilaksanakan seluruh negara.

Tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN SALAHKAN MAMA ATAS TERSINGKIRNYA ABC" - CIK B RAYU NETIZEN HENTI KECAM IBU

"Jangan kecam mama saya... Sebab mama saya kepala dia itu perniagaan, kerjayanya buka dalam bidang lawak. Jadi agak sukar bagi dia melawak. Kita melawak atas pentas ini bukan macam kita melawak dekat Insta Story atau Instagram.

"Jadi untuk semua netizen... Please... Please jangan salahkan mama saya atas tersingkirnya ABC. Itu dah tertulis setakat itu rezeki kita. Saya percaya rezeki ada di mana-mana untuk kami kumpulan ABC.

"Mama gementar dan mama juga tak sihat. Jadi saya minta tolong sangat-sangat dengan netizen jangan... janganlah kecam mama," demikianlah Cik B yang tampil merayu supaya netizen berhenti menyalahkan ibunya, usahawan kosmetik Datuk Seri Vida atas kekalahan kumpulan ABC di pentas separuh akhir Muzikal Lawak Superstar musim kedua (MLS2) yang berlangsung pada Jumaat.

Klik untuk gambar besar

Sebagai seorang anak, sudah pasti Cik B atau nama sebenarnya Nur Edlynn Zamilleen Muhammad Amin, 16, terkesan dengan kecaman yang dilontar netizen terhadap ibunya. Menurut Cik B, bidang seni bukanlah lapangan kerjaya buat ibunya yang merupakan seorang ahli perniagaan.

Sebelum ini, Vida menerusi laman Instagram miliknya telah tampil memohon maaf secara terbuka kepada anak perempuannya dan semua anggota kumpulan ABC. Kata Vida lagi, dia berasa bersalah dan kesal kerana penyingkiran berlaku seolah-olah berpunca daripada dirinya.

Jumaat lalu, kumpulan ABC diumum tersingkir di pentas separuh akhir MLS2 dan Vida dijadikan sasaran warganet sebagai punca kegagalan mara ke pentas akhir. Malah, juri tetap MLS2 iaitu Datuk Awie juga turut memberikan komen pedas kepada Vida selepas persembahan selesai.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAB KAU, AKU TERSEKSA..." - ALIFF SYUKRI SEDIH TAK DAPAT 'SHOPPING' DEK COVID-19

"Tolonglah pergi jauh-jauh... tolong. Kenapa kau nak datang dekat-dekat dengan aku. Kenapa kau datang dekat sini. Aku merayu dekat kau... tolong la, jauh-jauh.

"Sebab kau, aku terseksa... sebab kau, aku menangis, sebab kau... aku tak boleh jalan-jalan, tak boleh shopping, tak boleh nak ke luar negara. Orang semua tak boleh nak meeting.

"Tolong corona (coronavirus), tolong jauh, tolong pergi! Muncul... datang lagi, kenapa? Dulu dah baik-baik kau berambus, sekarang kau datang lagi.

"Tolonglah corona, kita nak berniaga, nak hidup seperti sedia kala, nak happy. Kalau kau tak nak pergi, aku halau kau, aku teranjang kau, aku sepak kau," demikianlah kata usahawan kosmetik Datuk Seri Aliff Syukri.

Klik untuk gambar besar

Pandemik wabak Covid-19 atau coronavirus sejak awal tahun sememangnya memberi impak yang besar sehingga menyebabkan ramai orang kehilangan punca pendapatan.

Bagaimanapun berbeza pula dengan Aliff Syukri yang menganggap wabak tersebut menjadi punca dia tidak dapat melakukan aktiviti seperti membeli-belah dan bercuti di luar negara.

Penyanyi lagu 'Bobo Dimana' itu meluahkan perasaannya menerusi sebuah rakaman yang dimuat naik di laman Facebook miliknya. Luahan Aliff itu bagaimanapun dikecam netizen yang beranggapan usahawan itu hanya memikirkan aktiviti tidak penting berbanding kesusahan yang perlu dihadapi orang lain dalam keadaan sekarang.

"Dah macam ini pun nak fikir jalan-jalan. Kalau boring sangat, pergilah cari orang susah tolong. Kalau Covid-19 ini boleh dihalau dengan merayu macam ini dah lama dah kami yang terjejas pendapat ini merayu sambil bergolek-golek.

"Waktu macam ini pun masih lagi ingat nak shopping, ke luar negara jalan-jalan. Apa salahnya dalam waktu begini datuk bantu orang yang susah, kena buang kerja atau tolong frontliner.

"Motif? Rakyat marhaen bukan setakat fikir nak shopping. Nak makan pun risau dalam ekonomi sekarang. Lagi nak fikir travel bagai. Stop la buat marketing murahan," komen beberapa netizen.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI DI TANAH SUCI - NORLIA GHANI TUNAI HAJI

Nampaknya... ramai artis kita yang terpilih menjadi tetamu Allah termasuklah pelakon veteran, Norlia Ghani yang berkongsi gambar terbaharu ketika berangkat ke Tanah Suci  bagi mengerjakan ibadah haji.

Menerusi gambar yang dikongsikan di Instagram (IG), rata-rata peminat mendoakan agar Norlia Ghani sentiasa diberi kesihatan yang sihat ketika berada di Makkah dan Madinah.

Kami doakan semoga dipermudahkan segala urusan, mendapat haji yang mabrur dan diberi kesihatan yang baik ketika berada di sana.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ACONG DIKEJARKAN KE ZON KUNING, TEKANAN DARAH TINGGI

Selepas mengadu sakit kepala, penyanyi, pelakon dan pelawak Acong telah dibawa oleh isterinya, Marya Zuraida ke klinik. Acong bagaimanapun telah dimasukkan ke zon kuning Hospital Ampang pada petang Khamis (semalam) selepas tekanan darahnya naik terlalu tinggi.

"Ketika itu kami dalam perjalanan pulang dari Astro, ada rakaman 'throwback Gegar Vaganza'. Acong kata dia sakit kepala. Saya terus bawa ke klinik, sebab kalau ikut Acong dia mahu pulang makan Panadol sahaja di rumah. Mujur saya berkeras dan bawa juga dia ke klinik. Di klinik doktor terus rujuk Acong ke bahagian kecemasan Hospital Ampang kerana tekanan darahnya terlalu tinggi," katanya.

Tambah Marya lagi, selepas beberapa jam di zon kuning Acong dipindahkan ke wad biasa selepas tekanan darahnya turun: "Selepas pemeriksaan di wad kecemasan, doktor putuskan untuk masukkan Acong di wad zon kuning terlebih dahulu.

"Alhamdulillah daripada tekanan darahnya lebih 250, selepas dipantau doktor ia turun kepada 123 dan dipindahkan ke wad biasa. Apa pun saya bersyukur kerana bertindak cepat dengan membawa suami ke klinik. Saya bimbang kerana dia memang selalu mengadu sakit kepala," jelasnya.

Dalam pada itu Marya sempat mengucapkan terima kasih kepada semua yang mendoakan kesihatan suaminya itu: "Terima kasih kepada yang mendoakan Acong. Insha-Allah Acong tak apa-apa, cuma perlu berehat," ujar Marya yang sebelum ini memuatnaik berita mengenai suaminya itu di laman sosial Facebook (FB) dan perkongsian tersebut telah menarik perhatian ramai kenalan.

www.myartis.com / Sumber: Astro Gempa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA HASRAT KAHWIN LAGI - ZAITON MAHU FOKUS PADA PENJAGAAN KESIHATAN

Tiada istilah kesepian dalam diri penyanyi Zaiton Sameon biarpun sudah bertahun-tahun menjalani kehidupan berseorangan dan sebatang kara. Ia berikutan wanita cekal ini reda dengan takdir dan yakin Allah perancang terbaik. Baginya, kini waktu perbanyakkan amalan untuk bekalan diri.

Menurut penyanyi popular era 1980-an ini, dia juga tidak mahu terlalu mengingati kenangan lama. Baginya, cukup hanya ingat kepada arwah anak, Allahyarham Azirwan Abu Bakar dan ibu bapanya: "Alhamdulillah, saya gembira dan bahagia dengan kehidupan yang Allah beri sekarang ini. Saya tenang dan rezeki untuk teruskan hidup pun masih ada.

"Saya didampingi orang penuh kasih sayang dan kerjaya nyanyian juga masih diterima masyarakat. Malah, lagu 'Menaruh Harapan' dan 'Kabut Serangkai Mawar' terus mendapat permintaan. Hingga saya tidak fikir perlunya rakam lagu baharu kerana sedar bukan senang nak peroleh karya yang bagus. Jadi, saya bersyukur hanya bersandar dengan lagu lama saja," ujarnya.

Klik untuk gambar besar

Mengulas mengenai perkahwinan, Zaiton berkata dia sudah terlalu berusia untuk berfikir mengenai jodoh. Katanya, tiada langsung hasrat nak kahwin lagi: "Sekarang, saya cuma fokus pada penjagaan kesihatan.

"Maklumlah, bila sudah berusia pasti banyak yang perlu dijaga untuk menghindari sebarang penyakit. Allah sudah memberikan saya kesihatan yang baik dan perlulah menghargainya. Jadi, saya kini mengamalkan kehidupan sihat saja," katanya.

Mahir dalam memasak rendang, Zaiton juga berkata sejak beberapa tahun lalu, dia giat berniaga Rendang Dapur Zaiton Sameon hasil air tangannya. Katanya, sambutan diterima daripada pelangga sangat baik dan menggalakkan. Bahkan, katanya hasil jualan rendang itu juga menjadi sebahagian wang simpanannya untuk kegunaan kecemasan kini.

www.myartis.com / Sumber & foto: Harian Metro & Instagram Zaiton Sameon

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI VIDEO MOMEN BERSAMA ANAK - RAMAI SEBAK, NASIHAT SHUK UNTUK BERSABAR

Baru-baru ini, pelawak Shuk Sahar ada memuat naik perkongsian sebuah video dan ia ternyata mencetuskan rasa hiba netizen. Menerusi video berdurasi kurang dua minit itu, Shuk berkongsi momen dia bersama anak perempuannya, Ain.

Tambah pilu, kapsyen di posting berkenaan juga membuatkan ramai yang sebak dan simpati dengan nasib menimpa pelawak tersebut: "Ayah rindu Ain dan Aimy, nanti raya kita jumpa taw," tulisnya.

Menerusi komen di media sosial, kebanyakannya menasihatkan Shuk untuk bersabar. Malah, ramai yang meminta supaya semua mengetepikan soal kontroversi terdahulu kerana video berkenaan memfokuskan terhadap kerinduan Shuk terhadap anaknya,

Klik untuk gambar besar

"Sabar, ayah tetap ayah Shuk." - "Siapa pun dia, apa pun dia, apalah hak kita untuk menilai. Rezeki dia Allah dah susun." - "Sedih la bila Shuk cakap macam tu," tulis beberapa netizen.

Terdahulu, pergolakan rumah tangga Shuk dan isterinya, Rossa Sera terus menjadi tanda-tanya selepas Sera mahu memfailkan perceraian terhadap pelawak itu pada November tahun lalu.

Untuk makluman, Shuk dan Sera mendirikan rumah tangga pada 2015. Pasangan itu dikurniakan dua cahaya mata, Nur Qurratu Ain, 5 dan Nur Assyifatu Aimi, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU 20 TAHUN DULU SAYA BERKAHWIN....." - EBBY YUS

Pelakon dan pelawak Ebby Yus, 54, sebelum ini memberitahu mengenai keadaan dirinya selepas disahkan mengalami kebocoran pada buah pinggang dan berada pada tahap tiga sejak setahun lalu.

Bagaimanapun, Ebby atau nama sebenarnya Muhammad Yunus Abdul Rashid yang masih hidup solo tidak mahu bergantung harap dan susahkan keluarga kerana memahami keadaan mereka juga turut mempunyai komitmen lain.

"Kalau 20 tahun dulu saya berkahwin, sekurang-kurangnya sekarang ada yang jaga dan uruskan makan serta pakai saya terutama apabila sakit.

"Namun, saya anggap ini adalah takdir dan ketentuan Allah SWT. Apa pun, saya tetap bersyukur kerana masih ada adik-beradik yang sentiasa bantu dan berikan sokongan moral.

"Sejak saya sakit, adik-beradik suruh duduk dengan mereka. Tapi, saya menolak sebab faham mereka juga ada keluarga dan komitmen lain.

Klik untuk gambar besar

"Saya tak nak bergantung harap sepenuhnya dengan mereka. Walaupun sebenarnya mereka okey, tapi takkan saya nak jadi macam 'raja' di rumah. Jadi tak manis pula. Malah, adik perempuan sudah siapkan bilik untuk saya tinggal dengannya.

"Cuma, saya sudah terbiasa duduk bujang sejak bertahun lamanya. Di rumah ini saya tinggal dengan rakan dan ada adik bongsu datang teman. Adik-beradik lain berulang-alik datang melawat," katanya.

Dalam masa sama, Ebby yang ditemui di rumahnya di Kuala Lumpur, hari ini, meluahkan rasa syukur apabila dibawa untuk menunaikan ibadat umrah pada 28 Januari ini.

"Saya terharu apabila seorang rakan nak bawa saya ke Tanah Suci Makkah. Kalau ikutkan dari November lalu lagi, tetapi ditunda sebab keadaan cuaca yang sejuk. Saya pula tak boleh terlalu sejuk.

"Sejujurnya, lima sen pun saya tak ada nak pergi ke sana. Rezeki Allah, saya dapat tawaran kerja bagi menggantikan Bell Ngasri dalam sebuah program untuk dua episod. Jadi, ada juga duit poket dan bekalan ke sana.

"Dalam masa sama, rakan belikan kain ihram, tali pinggang, jubah dan macam-macam lagi. Malah siap pelawa kalau ada barang keperluan yang tak lengkap mereka nak belikan.

"Adik-beradik dan anak saudara juga bantu. Malah, turut mengadakan majlis kesyukuran untuk saya. Alhamdulillah, Allah permudahkan untuk saya," ujarnya.

Ebby yang juga pelakon sitkom 'Jenaka Kampung Kalut' (JKK) di TV3 berkata, itu adalah kali pertama dia akan mengerjakan ibadat umrah.

"Walaupun keadaan kesihatan belum okey, tetapi saya tawakal saja. Saya berdoa semoga segalanya dipermudahkan dan dapat mengerjakan ibadat umrah dengan lancar.

"Paling penting, saya nak ada perubahan ke arah yang lebih baik dalam diri. Saya tak nak orang nampak sama saja. Dari segi kesihatan, saya hanya mampu berdoa.

"Jika Allah takdirkan sembuh, saya sangat bersyukur. Sebaliknya, saya akan terus berdoa dan reda. Lagi pula doktor sudah maklumkan, sakit buah pinggang saya ini susah nak sembuh lagi," tuturnya.

Selain penyakit pinggang tahap tiga, Ebby juga disahkan menghidap jantung lemah, diabetes, darah tinggi, gastrik, masalah saraf dan prostat.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL LAGI - BOB LOKMAN TERIMA RAWATAN LANJUT DI CCU

"Selepas menunda beberapa kali temujanji dengan doktor sebelum ini berikutan kes Covid-19 yang tinggi, saya datang membuat pemeriksaan susulan di hospital minggu lalu. Pemeriksaan doktor mendapati jantung saya di bahagian atas bergerak terlalu laju dan tidak stabil.

"Jadi, saya perlu dimasukkan ke CCU untuk pemantauan sepenuhnya sehingga stabil semula," demikian jelas penulis lirik dan pelakon, Bob Lokman, 57, yang kini menerima rawatan lanjut di Unit Penjagaan Koronari (CCU) Hospital Sultanah Bahiyah, Alor Setar, Kedah, sejak empat hari lalu.

Bob atau nama sebenarnya Mohd Hakim Lokman berkata, dia dimasukkan ke CCU hospital berkenaan berikutan jantungnya di bahagian atas bergerak terlalu laju dan tidak stabil.

Penulis lirik lagu 'Isabella' ini juga memohon orang ramai mendoakan kesihatannya agar sembuh semula dan dibenarkan pulang ke rumah segera kerana isteri dan anak-anaknya menetap di Kota Bharu, Kelantan.

"Mohon doakan kesihatan saya sembuh semula. Saya minta maaf dan nak ucapkan terima kasih kepada anda semua yang mendoakan saya. Hanya Allah saja mampu membalas.

"Saya sepatutnya sudah dimasukkan ke CCU di hospital ini enam minggu lebih awal, tetapi disebabkan penularan Covid-19 maka ia ditunda dan sekarang tak boleh lagi kerana pergerakan jantung saya terlalu laju," katanya.

Terdahulu, Bob berkata, dia juga akur keadaan kesihatannya sudah tidak sepenuhnya pulih seperti dulu kerana ada masa dia sihat dan kadangkala sakit. Katanya, soal sakit nak datang memang tak boleh dijangka.

Kalau kurang sihat pun, biasanya dia akan mengalami masalah pernafasan kerana sesak nafas disebabkan air berlebihan dalam paru-paru dan dia kena tahan minum air tetapi perlu buang air kecil dengan kerap.

Bob yang sebelum ini mengalami masalah jantung itu selamat menjalani pembedahan membetulkan degupan jantung iaitu Cardiac Resynchronization Therapy & Defibrillator (CRTD) di hospital yang sama pada awal Disember tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAYLA, NAMA PUTERI AERIL ZAFREL & WAWA ZAINAL

Jika pada laporan awal lalu, Aeril Zafrel dan Wawa Zainal hanya memberi maklumat anak kedua mereka lahir pada 18 Ogos lalu dengan seberat 2.84 kilogram... terkini menerusi IG Aeril, dia telah memberitahu nama anak perempuannya yang kini berusia 12 hari itu.

Nama yang diberi buat anak perempuan mereka ini ialah Hayla Maghfirahtul Adzkiyaa.

Klik gambar untuk size besar

"Dari sulbiku atas rahmat dan kasih sayang الله, Abiy dan Ummiy dikurniakan dititipkan hadiah terindah di dunia ini persis syurga yang disegerakan... dan semoga menjadi sangat berharga saat nun jauh di sana... yang Akhirat namanya... Kalianlah putra-putri kami dengan cinta kasih kami namakan... AHMAD FAKHARUDDIN ATTAR (Lelaki), HAYLA MAGHFIRAHTUL ADZKIYAA (Perempuan)," tulis Aeril di laman IGnya.

Tapi buat masa ini, Aeril & Wawa masih belum mahu mendedahkan wajah puterinya itu.

Sebelum ini mereka telah dikurniakan anak sulung lelaki iaitu Ahmad Fakhruddin Attar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI SELALU MENGIGAU, MENANGIS SENDIRIAN RINDUKAN ANAK -  AZMI SAAT LUAH BIMBANG

Vokalis Caliph Buskers, Azmi Saat dan isterinya, Naziah Muhammad baru-baru ini telah diuji apabila kehilangan anak sulung yang dinantikan mereka selama 10 tahun. Pemergian cahaya mata lelaki yang diberi nama Khairul Afnan selepas tiga hari dilahirkan cukup meninggalkan kesan emosi kepada pasangan ini.

Ujar Azmi atau nama sebenarnya Khairul Azmi Saat, 34, ketika dihubungi, beberapa hari selepas pemergian Afnan pada 30 September lalu, isterinya telah berdepan tekanan: "Ada masanya kalau dia duduk sendiri tu, dia akan menangis sebab teringatkan anak. Ketika tidur pun dia selalu mengigau hingga saya kena tenangkan dia.

"Sejujurnya saya lebih sedih memikirkan keadaan isteri berbanding kehilangan anak. Saya reda dengan pemergiannya, saya perlu kuat untuk isteri... saya risau kesihatan dia terganggu. Alhamdulillah sekarang Allah permudahkan urusan isteri, emosi dia juga semakin baik," katanya.

Pada 27 September lalu Azmi berkongsi berita gembira apabila isterinya selamat melahirkan zuriat yang ditunggu-tunggu selama 10 tahun secara pembedahan. Namun kegembiraan itu hanya seketika apabila bayi yang berdepan masalah kegagalan fungsi otak sejak dilahirkan itu meninggal dunia tiga hari kemudian.

Klik untuk gambar besar

Bercerita lanjut tentang kehidupan dia dan isteri selepas lebih seminggu kehilangan anak tercinta, Azmi berkata dia sudah kembali bekerja. Namun kata Azmi, dia cuba melapangkan jadualnya pada waktu malam bagi memberi tumpuan kepada isteri yang sedang berpantang.

"Sekarang dah boleh kerja tapi saya hanya ambil waktu siang saja, waktu malam saya nak jaga isteri. Walaupun ada mak tolong jaga tapi tak sama dengan suami," jelasnya.

Tambah Azmi dia dan isteri reda dengan ujian Allah dan akan terus berusaha untuk mendapatkan zuriat pada masa akan datang: "Kami akan tetap berusaha dapatkan anak, InsyaAllah. Tapi tunggu sampai masing-masing dah sedia dan kalau ada rezeki. Apa yang terjadi dalam hidup kami ni satu kisah yang tak boleh kami lupakan.

"InsyaAllah saya akan keluarkan lagu berkisarkan perjalanan dan kisah hidup kami yang menanti kehadiran anak namun berakhir dengan kesedihan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DINIE RASHID DEDAH PERNAH DICOP MENIPU SEBAGAI BUTA

"Saya pernah dicop sebagai penipu (menipu sebagai buta). Banyak tuduhan yang diberikan kepada saya seperti kenapa 'mamat' ni boleh berjalan tapi kadang-kadang tersepak sana-sini? Malah sebelum ini, saya pernah dikritik kerana menyertai futsal yang disediakan khas untuk individu cacat penglihatan.

"Menurut mereka, 'Kata tak nampak tapi main futsal', ada juga yang komen 'Mana boleh orang yang tak nampak pegang telefon bimbit'," penyanyi Dinie Rashid yang mengakui pernah dituduh menipu sebagai orang buta oleh segelintir pihak kerana mampu melakukan beberapa aktiviti seperti orang normal.

Dalam pada itu, Dinie menyifatkan pengakuannya sebagai Orang Kelainan Upaya (OKU) adalah untuk memberi kefahaman kepada khalayak terhadap masalah penglihatan yang dihadapinya.

Dinie, 29, yang menderita masalah 'molecular dystrophy' berkata, dia enggan melihat kekurangan yang dialami sebagai satu 'beban' sebaliknya ingin memberi kefahaman yang lebih jelas.

Klik untuk gambar besar

Untuk makluman, masalah 'molecular dystrophy' adalah masalah yang menyerang pada saraf mata sehingga mengganggu penglihatan. Difahamkan, Dinie mula mengalami masalah itu sejak berusia 20 tahun dan kini dia hanya mampu melihat sebanyak 20 peratus saja.

"Tidak dinafikan, ada yang fikir OKU penglihatan ini hanya terdiri daripada mereka yang buta secara total. Hakikatnya tidak benar sama sekali kerana ada masalah lain yang turut menyumbang kepada kegagalan untuk melihat dengan jelas. Jadi, sebab itu saya cuba terangkan kalau ada kesempatan.

"Walaupun tidak dapat melihat dengan jelas, saya tidak pernah melihat ini sebagai satu kekurangan. Sebaliknya saya suka untuk kongsi dengan orang luar mengenai penyakit yang saya alami ini. Pada awalnya, saya pun segan dengan situasi saya ini, tapi saya percaya ramai yang senasib serta berkongsi rasa yang sama," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MASIH FOBIA" - FASHA SAHKAN HAMIL LAGI, ENGGAN KONGSI USIA

Mengesahkan dirinya hamil lagi tetapi tidak akan berkongsi usia kandungan, Fasha Sandha atau nama penuhnya Nur Fasha Sandha Hassan, 35, berkata, pengalaman mengalami keguguran pada Jun lalu membuatkan dirinya masih fobia.

"Maaf, sama seperti dulu, saya masih tidak mahu komen mengenai usia kehamilan saya. Minta peminat doakan yang baik-baik. Pengalaman beberapa kali pernah keguguran dulu membuatkan saya kurang bercakap mengenai perkara ini. Saya masih fobia atas pengalaman lalu. Apa pun, terima kasih kerana ramai yang mendoakan saya dan suami cepat dikurniakan anak," katanya.

Menurut Fasha, dia sedang berehat daripada terbabit dalam penggambaran drama: 'Saya sedang berehat seketika daripada berlakon dan hanya fokus dalam komitmen untuk promosi drama dan sebagai duta," katanya.

Klik untuk gambar besar

Terdahulu, Fasha yang berkahwin dengan pelakon Aidil Aziz pada Mac lalu berkongsi berita kehamilan pada Mei. Namun, Fasha diberitakan mengalami keguguran selepas pulang daripada berhari raya di rumah keluarga mentua di Rembau, Negeri Sembilan.

Sekali lagi, pada November lalu Fasha dikhabarkan hamil. Bagaimanapun, dia yang ditemui pada sebuah acara tidak mengesah atau menafikan perkara itu. Menerusi perkahwinan pertamanya, bintang jelita itu dikurniakan dua anak, Putra Rayfal Ramli, 7, dan Putri Raysha Jemyma, 5.

www.myartis.com / Sumber & foto: Harian Metro, Instagram Fasha Sandha & Aidil Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BENTAN KETIKA PANTANG - DYNAS ENGGAN LAYAN KOMEN NEGATIF, TAKUT 'MEROYAN'

Komen netizen berhubung masalah bentan yang dihadapi selepas melahirkan anak ketiga, Mei lalu, dan percaya terkena selepas mencampurkan serai dalam makanan, pelakon Dynas Mokhtar bimbang berdepan risiko 'meroyan' jika terus melayan.

"Ada sahaja kata-kata negatif dilayangkan seolah-olah mereka (netizen) lebih tahu mengenai situasi dialami. Jadi, saya memilih untuk menyekat akaun yang berpotensi meninggalkan komen berbaur negatif. Bukan apa, saya masih berpantang. Jika tersilap langkah boleh membuatkan diri meroyan kerana hormon pun kurang stabil.

"Lebih baik saya tidak membaca perkara negatif kerana reaksi seumpama itu berterusan jika dibiarkan," kata Dynas yang mengaku terkejut membaca komen yang dilayangkan golongan remaja termasuk pelajar sekolah berhubung masalah bentan yang dihadapinya pada hari ke-35 berpantang.

Klik untuk gambar besar

Namun, bintang filem 'Tombiruo: Penunggu Rimba' itu mengaku ada perkongsian positif diterima mengenai keadaannya. Mengulas mengenai kehadiran permata hati, Edriel Obil, Dynas mengaku agak kekok selepas kali terakhir melahirkan anak kedua, kira-kira tujuh tahun lalu.

"Apabila suami bertanya mengenai perkembangan dan cara menjaga bayi, banyak yang tidak boleh dijawab. Ini kerana saya sudah terlupa. Suami memberi buku bagi mengingatkan kembali fakta mengenai bayi. Alhamdulillah, suami banyak membantu menjaga Obil yang masih kecil.

"Apatah lagi, dia adalah cucu pertama dalam keluarga mentua. Kehadirannya menyerikan keluarga kecil kami," ujarnya yang berkahwin dengan pengusaha ladang ayam, Shazrik Din, tahun lalu, selepas empat tahun bergelar ibu tunggal kepada dua anak iaitu Khayra Khalyssa, 9, dan Mohamed Haqaish, 7, hasil perkahwinan pertama.

www.myartis.com / Sumber & foto: Berita Harian & Instagram Dynas Mokthar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA & PU RIZ DIDAKWA KINI BERADA DI LANGKAWI?

Belum reda lagi isu majlis perkahwinan yang didakwa tidak mematuhi prosuder operasi standard (SOP), terkini nama pasangan Noor Neelofa & PU Riz hangat diperkatakan lagi apabila tular di media sosial mendakwa mereka tiba di Langkawi.

Menerusi satu perkongsian di Twitter, seorang netizen turut memuat naik gambar paparan skrin sebuah posting dari Facebook memaparkan seorang wanita berpakaian serba hitam bersama seorang lelaki berkemeja putih serta kopiah.

Lebih mencetuskan spekulasi, perkongsian di Facebook itu turut menulis 'Selamat datang ke Langkawi Neelofa'.

Klik untuk gambar besar

Dalam pada itu, seorang netizen bernama PakYuss MoSalah menerusi Facebook turut berkongsi dua keping gambar dipercayai bersama Neelofa dan suaminya PU Riz dengan 'tag' lokasi di Lapangan Terbang Antarabangsa Langkawi.

Susulan itu, rata-rata netizen meluahkan rasa terkejut serta mempersoalkan mengenai dakwaan tersebut berhubung soal rentas negeri.

Bagaimanapun, masih tidak dapat dipastikan kesahihan gambar tersebut. Hasil tinjauan di Instagram, Neelofa & PU Riz dilihat tidak memuat naik mengenai dakwaan berkenaan.

www.myartis.com / Sumber: Ohmymedia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAI ANNIVERSARY PERTAMA - UCAPAN UQASHA SENROSE & KAMAL ADLI BUAT RAMAI TERSENTUH

Pasangan selebriti popular, Uqasha Senrose dan Kamal Adli telah meraikan ulang tahun pertama perkahwinan mereka semalam iaitu pada tanggal 5 November.

Sempena ulang tahun itu, Uqasha telah menitipkan dedikasi istimewa buat suami tersayang. Uqasha yang kini bahagia bersama Kamal itu mengakui bersyukur kerana mereka sama-sama berjaya mengharugi bahtera rumah tangga bersama.

Kakak kepada pelakon Nelydia Senrose ini melayangkan kata cinta itu turut berkongsi foto momen indah mereka berdua menerusi laman Instagram miliknya.

Klik untuk gambar besar

"Happy 1st anniversary abang @kamaladli. Im speechless, there's so many things I wanna say but I just got blur. Walau macam-macam dugaan pahit manis kita baru lalui selama setahun tapi kita berjaya lalui sayang!!

"Abang please know that I always proud to have you as my suami and always support you in any ways Insya-Allah. Thank you sayang for everything and insyaAllah many more to come.

"You are amazing funny guy, tapi time baloh (gaduh) gak haha biasa la tu adat rumahtangga kata orang-orang tua kan kita ikut je.

"Walaupun tak ada apa-apa celebration sebab kita dua kerja, dengan kata-kata dan posting dari abang, saya syukur.. (walaupun tak nak tu je). Heheehehe, love you abang my love and forever love ❤. Amin," luahnya.

Sementara itu, di dalam sebuah lagi hantaran lain, Uqasha turut memuat naik video pendek yang memaparkan mereka sedang menikmati makan malam dengan cara tersendiri.

Tidak ketinggalan, Kamal menerusi Instagram turut memberi ucapan sempena ulang tahun pertama perkahwinan untuk isteri tercintanya.

"Happy Anniversary sayanggg!! Alhamdulillah setahun bersama ni tak sabar nak lalu bertahun-tahun sampai jannah bersamamu sayanggg! Tq menahan perangaiku.. emo ku.. gilaku dan comel ku...

"Orang tak suka memang banyak.. biarkan kita tetap suka diorang.. Time senang memang ramai.. but time susah.. You're the one ada for me.. tq sayaggg,.. Only you and I love u soooo much sayang! Kita gempakk sayangg and sayang cantik bak Uqasha Senrose!!" tulis Kamal.

Untuk makluman, Uqasha dan Kamal mendirikan rumah tangga pada 5 November 2021 lalu di dalam sebuah majlis tertutup yang dihadiri kedua ahli keluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA REMY MENANG 'LELAKI SEKSI' ASE 2019 - KAT MANA SEKSINYA TU YE?

"Pengiktirafan itu diluar jangkaan saya dan tak mampu nak jawab sebab nanti saya rasa saya perasan. Biasanya orang seksi tak rasa dia seksi pun, jadi saya tak pernah rasa seksi atau kacak pun, malah tak rasa saya popular pun”

"Alhamdulillah syukur orang label saya sebagai seksi, diangkat satu darjat. Mungkinlah yang seksi adalah kening dan mata saya, itu pun berdasarkan komen orang. Kata mereka dari mata turun ke hati.

"Ada orang menilai seksi daripada fizikal, sikap dan cara berfikiran. Bagi saya ia merangkumi semua benda terutama cara kita membawa diri sendiri. Fizikal, tubuh badan dan kematangan pun satu benda yang seksi," ujar Remy yang memenangi kategori Selebriti Lelaki Seksi di Anugerah Stail EH! 2019 baru-baru ini.

Tambahnya, dia merasakan mungkin kening dan matanya menjadi senjata buat para gadis. Ya ke?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - KELUARGA BAHAGIA FAIZAL HUSSIEN

Ramai pasti masih ingat bagaimana Faizal Hussien dinobatkan sebagai Pelakon Lelaki Terbaik menewaskan beberapa calon lain dalam FFM-25 melalui filem Bunohan.

Dan khas untuk peminat Faizal, kami paparkan sekeping gambar beliau bersama isteri dan anak-anakya.

Klik untuk imej besar...


BABY GIRL, 'HADIAH BERHARGA' ISTERI UNTUK SAHARUL RIDZWAN

"Alhamdulillah. Syukur Ya Allah.

"ALI DAPAT ADIK GIRL. Alhamdulillah, 13hb June 2020 bersamaan 21 Syawal, lahir sudah puteri solehah baba, lengkap dah sepasang. Semuanya selamat, mummy sihat, baby pun sihat. 3.305kg, tinggi 51cm. Berkat doa semuanya.

"Terima kasih banyak2. Doakan supaya mummy cepat sihat dari emergency LLCS, dan baby membesar jadi anak yang solehah. Amin Ya Rabb. Tak tahu nak taip apa ntah. Happy betul ni," demikian kongsi Saharul Ridzwan, yang mendapat hadiah berharga daripada isterinya iaitu seorang anak perempuannya yang dilahirkan secara pembedahan C kecemasan (emergency C Section) semalam.

Tahniah diucapkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN MEMFITNAH" - SARAH HILDEBRAND NAFI BAKAR TUDUNG, BUAT IG LIVE BAHAS ISU ZOUK

Nama pelakon Sarah Hidelbrand baru-baru ini menjadi bualan hangat warganet selepas mengambil keputusan membuka tudung. Selain memberikan kata-kata nasihat di laman sosial Instagram (IG) pelakon tersebut, ada juga warganet yang mengecam dan mengaitkan Sarah dengan kontroversi pelancaran tudung jenama Naelofar di Zouk, Kuala Lumpur.

Tambahan lagi pada waktu sama pemilik jenama Naelofar, Noor Neelofa turut melakukan penghijrahan dengan mengenakan niqab. Kesempatan tersebut diambil warganet untuk mengungkit tindakan Sarah ketika itu dan mendakwa pelakon berdarah kacukan ini membakar tudung-tudung berjenama Naelofar dan lantang mengkritik Neelofa di ruangan IG Live.

Sarah bagaimanapun telah menafikan perkara tersebut dan meminta warganet menghentikan fitnah terhadapapnya: "Hanya dua perkara saya nak jelaskan tentang isu Zouk. Yang pertama, saya tidak bercakap tentangnya di ruangan IG Live dan yang kedua, saya tidak membakar hijab-hijab tersebut. Jangan memfitnah, terima kasih," katanya.

Klik untuk gambar besar

Selain itu, Sarah turut memohon agar nama suaminya, Otto Gillen tidak dikaitkan dengan keputusannya membuka tudung: "Satu lagi, tolong berhenti menyalahkan Otto Gillen, itu juga fitnah!" tuturnya menerusi ruangan IG Stories semalam (Sabtu).

Dalam pada itu, diruangan komen IG Stories, Sarah turut berkongsi kata-kata positif dan semangat daripada para peminat yang turut mendoakan dirinya.

Sementara itu, ketika Neelofa dipuji ramai kerana mengenakan purdah, Sarah pula menerima nasib yang sebaliknya. Menurut Sarah atau nama sebenar Nur Sarah Marie Hildebrand Asyraf Hildebrand, 30, dia menerima pelbagai mesej negatif termasuk dikaitkan dengan penghijrahan Neelofa.

"Saya menerima banyak mesej seperti ini! Untuk anda yang mengikuti saya sama ada ikhlas atau tidak... ini adalah contoh tentang sesuatu yang tak boleh dikatakan kepada seseorang.

"Jangan jadi macam ni. Ini bukan contoh yang baik dan saya tak mahu ada antara anda menjadi terlalu rendah sebegini (moral). Sekiranya peminat saya bersikap seperti ini, saya akan berasa malu," ujarnya.

Sarah menulis luahan hatinya itu menerusi Instastory pada Jumaat. Bersama kapsyen tersebut, dia turut memuat naik salah satu mesej peribadi yang diterima daripada netizen: "Dulu kutuk Neelofa... sekarang Lofa dah berubah ke arah yang lebih baik tapi kau pula berubah ke arah... hmmm," tulis netizen berkenaan.

Sementara itu, Sarah berkata setiap manusia boleh berubah dan apa yang penting adalah memiliki hati yang baik. Malah, dia turut memuji peminat yang sentiasa memberikan mesej-mesej positif dan mendoakan yang terbaik untuk dia dan suaminya: "Ingat sesiapa pun boleh berubah pada bila-bila masa. Akhirnya... apa yang penting ialah keikhlasan dan kesucian hati," tulisnya.

Tiga hari lalu, ramai yang terkejut apabila pelakon dan pengacara Sarah Hildebrand atau nama sebenarnya Nur Sarah Marie Hildebrand binti Asyraf Hildebrand berkongsi sekeping gambar dirinya dan suami tanpa mengenakan hijab di IG.

Sarah yang mula bertudung sepenuhnya sejak penghujung tahun 2015 lalu itu juga, seolah-olah mahu peminat menerima keputusan tersebut dengan hati terbuka. Untuk makluman, Sarah berkahwin dengan jejaka berdarah kacukan Filipina dan Amerika Syarikat itu pada 3 November tahun lalu.

www.myartis.com / Sumber & foto: Astro Gempak, mStar & Instagram Sarah Hildebrand

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAGAI PENERBIT, SAYA BERTANGGUNGJAWAB..." - ERMA FATIMA MAAFKAN YANG MEMAKI HAMUN, TAK MAHU JADI SYAITAN BERTOPENGKAN MANUSIA

"Allah tidak pernah silap. Apa yang berlaku adalah apa yang Allah rancangkan untuk menyampaikan pesanan-Nya kepada kita semua. Terserah bagaimana kita hendak menerima pesanan itu.

"Kepada yang seolah-olah maha mengetahui apa perancangan Allah itu, tak perlulah hendak mengambil alih kerja Tuhan. Menyumpah sana sini... bermaki-makian, tak cukup itu menghantar mesej peribadi lagi. Instagram saya bukan untuk itu. Saya tiada masa nak layan.

"Namun terima kasih dan anda semua yang gemar memaki hamun itu telah saya maafkan," ujar penerbit dan pelakon Erma Fatima yang menyifatkan kontroversi melanda drama 'Perempuan Itu' sebagai pesanan Tuhan kepada semua pihak.

Erma, 54, menerusi hantaran di laman Instagram miliknya berkata, insiden itu sepatutnya dijadikan pengajaran dan bukannya meletakkan hukuman sehingga ada yang sanggup mengeluarkan kata-kata kesat.

Klik untuk gambar besar

Terdahulu, Erma pernah mempersoalkan kenyataan dibuat pelakon drama berkenaan iaitu Zul Ariffin yang menyifatkan pihak lain yang terbabit sebagai 'malaikat' dan dirinya sahaja sebaliknya.

Erma dalam satu kenyataan berkata, bukan Zul sahaja yang bersalah dalam hal berkenaan tetapi mempersoalkan tindakannya memuat naik video berkenaan di media sosial.

Sementara itu, Erma berkata, sebagai seorang manusia biasa dia mengakui kelemahan di pihaknya sekaligus mengambil tanggungjawab dengan apa yang sudah berlaku.

Bagaimanapun, Erma turut berharap drama 'Perempuan Itu' nanti dapat menyampaikan pesanan berguna kepada penonton apabila ia ditayangkan kelak.

"Saya bukan malaikat, saya juga tidak mahu jadi syaitan bertopengkan manusia. Cukuplah sekadar menjadi seorang manusia yang menyedari kelemahan dengan rendah hati.

"Sebagai penerbit, saya bertanggungjawab atas semua kelemahan produksi saya dan apa yang terjadi ini adalah pesan daripada Allah khusus buat saya. Semoga Perempuan Itu akan menyampaikan apa sesungguhnya pesan dari-Nya. Amin," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAMAI DENGKI..." - ABBY ABADI BERANG DITUDUH KAYA SEBAB JUAL BAYI

"Alahai... boring sangat ke tak ada cerita panas tentang saya? Cerita tentang bantuan untuk selamatkan bayi-bayi tak berdosa ni pun nak berburuk sangka ke? Kenapa orang kita suka dengki dan busuk hati ya, seronok ke sebar fitnah.

"Ada yang tuduh saya kaya sebab jual baby. Ya Allah! Berat tuduhan tu... bila nak minta maaf tu? Tak nampak ke saya dengan suami berkerja berniaga macam-macam, ke sana-sini join event, berniaga dah macam peniaga pasar malam, setiap bulan terkejar nak bayar itu dan ini.

"Saya cari rezeki nak bagi makan anak-anak, nak bayar bil lagi.. celah mana entah dorang menilai saya kaya... ikut sedap tekak je buat fitnah. Tak takut mati ke ni? Penat nak menjawab fitnah-fitnah macam ni.

"Cukuplah menfitnah saya tak larat nak cerita semua benda. Lepas ni saya tolong dari jauh je ya sebab ramai yang dengki dorang nampak saya macam jalan-jalan semasa PKPB ni padahal saya berurusan dengan pihak berkuasa juga," demikian kata pelakon Abby Abadi.

Menurut Abby, dia dan suami iaitu Muhammad Faizal Zakaria tidak terbabit dengan aktiviti tidak bermoral itu dan hanya membantu menguruskan bayi kurang bernasib baik diasuh oleh keluarga angkat.

Klik untuk gambar besar

"Kalau siapa yang mengikuti dari awal saya beritahu yang saya terlibat buat kerja ni cara tak sengaja... selepas saya ambil Daiyan, ramai yang nak serahkan baby pada saya lagi. Macam-macam latar belakang, saya bincang dengan suami dan kami sepakat, okaylah ambil sorang lagi perempuan iaitu Dayana.

"Selepas Dayana saya dah tak mahu dah. Saya uruskan untuk orang lain sebab baby yang saya uruskan tu semua maknya cari saya untuk dibantu dan saya bantu semampu saya, kebanyakan dalam kesusahan, tiada duit langsung," demikian kata pelakon Abby Abadi.

Abby atau nama sebenarnya Arbaiyah Abdul Manan, 42, meluahkan rasa berang di laman Instagram miliknya apabila ada individu cuba menabur fitnah dengan mendakwa dia mengaut keuntungan daripada perniagaan menjual bayi menerusi sebuah forum bincang di Internet.

Bekas anggota kumpulan Elite ini tidak sangka usaha murninya menjadi perantara urusan menyerahkan bayi untuk dijadikan anak angkat menimbulkan rasa tidak puas hati segelintir pihak.

Pelakon siri 'Gerak Khas' itu juga menjelaskan mengenai dakwaan bahawa dia mengenakan bayaran dalam urusan pengambilan anak angkat itu bagi mengaut keuntungan sendiri.

Abby memberitahu dia hanya menjadi perantara dan membantu keluarga angkat mendapatkan bayi yang perlu dilindungi tanpa mengambil sebarang keuntungan daripada mana-mana pihak.

Malah, sejumlah wang yang diminta daripada keluarga angkat bertujuan untuk membayar kos bersalin dan hospital yang ditanggung oleh ibu bayi berkenaan.

"Lepas itu ada yang komen kata syarat nak ambil anak tiada yang percuma... bersalin sendiri pun ada kos, kos untuk mak baby la. Dia orang bersalin tu ingat main-main ke? Normal lain, swasta lain... berpantang lagi.

"RM5,000 sehingga RM15,000, memang ada bil tinggi macam itu, sebab itu saya cari yang mampu. Sejak dari awal saya memang jadi perantara dan duit tak lalu dekat saya... saya kenalkan sahaja dan terus mak bapa angkat berurusan sendiri. Jadi bilanya saya jual baby ini?

"Tengok contoh bil swasta yang saya bayar untuk ambil Darda (anak angkat ketiga)... mahal sungguh kan? Tapi tak apalah... sebab bil hospital itu tinggi semua tak nak, dapatlah pada saya. Rezeki sungguh sebab bertuah sangat anak ini, sangat membahagiakan kami... comel, baik dan bijak!" ujarnya.

Abby berharap pihak tertentu berhenti menyebar fitnah niatnya membantu dalam urusan mengenai pengambilan anak angkat adalah ikhlas.

"Penat nak menjawab fitnah begini. Saya tolong setakat yang mampu dan beruntung ada suami yang sangat rajin membantu dan sangat menyokong. Cukuplah memfitnah.

Untuk makluman, Abby berkahwin dengan Muhammad Faizal pada 14 Ogos 2015. Pasangan ini dikurniakan seorang anak, Muhammmad Danial Firman yang dilahirkan secara pra-matang namun meninggal dunia selepas 70 hari dirawat di wad Unit Rawatan Rapi Neonatal (NICU), Hospital Sungai Buloh pada Disember tahun lalu.

Abby turut memelihara tiga anak angkat sejak kecil iaitu Muhammad Daiyan Fayyad, Maisara Dayana Fathia dan Maira Darda Farisa. Menerusi perkahwinan terdahulu bersama Norman Hakim, Abby mempunyai tiga orang anak iaitu Mohamed Danish Hakim, 17, Marissa Dania Hakim, 14, dan Maria Danisah Hakim, 11.

www.myartis.com / Sumber & foto: Harian Metro, mStar & Instagram Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::